Predsednik SANU Kostić zvanično ponudio ostavku\nPredsednik Srpske akademije nauka i umetnosti (SANU), Vladimir Kostić potvrdio je za RSE da je svim odeljenjima te institucije uputio pismo svoje ostavke, u kome je obrazložio motive za takav postupak.\nU SANU nam je rečeno da će, po prijemu pisma, svih osam odeljenja dati svoja mišljenja koja će nakon toga biti vraćena predsedniku Kostiću, koji bi potom trebalo da saopšti svoju odluku.\nPredsednik SANU, Vladimir Kostić, nije želeo da zvanično govori o detaljima svoje odluke niti o motivima da ponudi ostavku.\nKostić je podnošenje ostavke najavio juče (četvrtak 08.11.), nakon Izborne skupštine Srpske akademije nauka i umetnosti, koja je izabrala manje kandidata od predloženog broja. Kostić je rekao da je to shvatio kao poruku njemu i da će zato će ponuditi ostavku.\n„Smatram da ste mi ovim izborom poslali jasnu poruku. U toku sutrašnjeg dana (petak 09.11. dod. aut.) sva odeljenja će dobiti moju ponuđenu ostavku na mestu predsednika Srpske akademije nauka i umetnosti“, rekao je Kostić nakon što je predsednik Izborne komisije, akademik Dejan Popović, saopštio rezultate glasanja – da je u redovne članove od 18 kandidata primljeno 16, a u dopisne 14 od 26 kandidata.\nU odeljenjima SANU, u ovom trenutku nisu bili voljni da komentarišu dešavanja u toj insitituciji, barem ne, kako nam je rečeno, dok se ne izjasne o pismu predsednika Akademije.\nInače, do jučerašnjih izbora, Odeljenje društvenih nauka brojalo je šest akademika i od 2009. do danas bio je primljen samo jedan novi član. Juče je dopisni član Aleksandar Kostić postao redovan, a novi dopisni su Alpar Lošonc i Pavle Petrović, dok nisu izabrani Slobodan Antonić, Milena Dragićević Šešić i Mirjana Rašević.\nOdeljenje za likovne i muzičke umetnosti do juče je brojalo 13 članova. Milica Stevanović iz dopisnog prešla je u redovno članstvo, Jelena Jovanović i Sava Halugin postali su novi, dopisni članovi, dok u istoj kategoriji nisu izglasani Borislav Stojkov i Mileta Prodanović.\nSANU trenutno ima 128 članova (92 redovna i 36 dopisnih), dok je u radnom sastavu njih 120 (88 redovnih i 32 dopisna), osam akademika je van radnog sastava jer su stalno nastanjeni u inostranstvu ili godinu dana nisu učestvovali u radu svojih odeljenja (četiri dopisna i četiri redovna).\n’Perspektiva’ specijal o vehbizmu: 'Slušam muziku i znam da je to grijeh'


Subota, 15. 11. 2003.\nNovi zahtev Tribunala vlastima u SCG\nHag traži dosije\nHAG (FoNet) - Sudija Haškog tribunala Ines Vajnberg De Roka prihvatila je zahtev glavnog tužioca Tribunala Karle del Ponte i izdala nalog Savetu ministara Srbije i Crne Gore da ovom Sudu dostavi dosije Ratka Mladića, bivšeg komandanta Vojske Republike Srpske, saopšteno je juče u Hagu.\nDel Ponte je 12. Novembra zatražila da Tribunal obaveže Srbiju i Crnu Goru da ovom Sudu dostavi lični dosije generala Mladića, a nalog je izdat za jedan dan.\nSudija De Roka konstatovala je u odluci da nema potrebe za raspravu između Tužilaštva i zvaničnika SCG, što je, takođe, zatražila Del Ponte, uz obrazloženje da su obe strane već kontaktirale povodom ovog pitanja. Reč je o svim podacima o Mladićevom profesionalnom napredovanju, naređenjima o njegovom unapređivanju, ukaze o odlikovanjima kao i da li je on penzioner u SCG. Mladićev dosije je prvi put zatražen prošle godine i potom je zahtev više puta obnavljan, ali nije ispunjen. Tužilaštvu su dostavljene jedino informacije o Mladićevom službovanju u JNA od 1961. do 1992. godine.\nU novembru prošle godine načelnik Generalštaba VJ Branko Krga obavestio je glavnog tužioca Tribunala da "VJ nema lični dosije Ratka Mladića jer je u vreme rata u BiH on bio pripadnik Vojske Republike Srpske".\nIz Generalštaba VRS stigao je, međutim, odgovor da je Mladićev dosije u Generalštabu VJ. Ministar inostranih poslova SCG Goran Svilanović, obavestio je Del Ponte 12. septembra ove godine da se zahtev razmatra s velikom pažnjom uz naglasak da je SCG spremna da sarađuje s Tribunalom.\nIncident u severnom delu Kosovske Mitrovice\nMarovićeva izjava u Sarajevu izazvala oprečne reakcije\nU Beogradu počeo seminar obuke o pitanjima EU\nNa Kosmetu izbori u 19 opština\nNastavak razgovora Beograda i Prištine nije najavljen\nGrađani Srbije sutra biraju predsednika Republike\nU toku reorganizacija u vodećim političkim strankama\nPočele pripreme za vanredne parlamentarne izbore\nPredstavnici SE u Rik-u: Razgovor o aktivnostima\nEU očekuje odlučnu Vladu\nTadić: Što pre u NATO


Tema: hamas će podržati predlog za pomirenje sa fatahom\nPolitika - Pre 10 minuta TEL AVIV, GAZA - Zvaničnik Hamasa Ahmed Jusef najavio je da će ta palestinska organizacija podržati predlog Egipta o formiranju palestinske vlade jedinstva s rivalskim Fatahom na novoj rundi pregovora u Kairu sledeće nedelje.\n" Egipatski predlog je uravnotežen i prihvatljiv", rekao je Jusef prema izraelskim medijima.\nJusuf je istovremeno ocenio da ukoliko ga druge palestinske frakcije ne prihvate, Egipat mora da nametne kompromis kako bi bio prevaziđen trenutni zastoj. Egipat već više godinu dana pokušava da doprinese prevazilaženju unutrašnjih podela među palestinskim frankcijama pred predsedničke i parlamentarne izbore koji su na njihovim teritorijama planirani za sledeću godinu. Očekuje se da će zvaničan odgovor Hamas dati već sutra, potvrdio je portparol Ajman Taha za egipatsku novinsku agenciju MENA.\nDogovor između islamističkog Hamasa koji kontroliše pojas Gaze i Fataha koji vlada Zapadnom obalom mogao bi da utre put dizanju izraelske blokade prema pojasu Gaze.\nTa blokada je pojačana u junu 2007, kada je Hamas silom preuzeo kontrolu nad tom teritorijom, pobedivši umereniji Fatah. U saopštenju poslatom novinarima, portparol Hamasa Favzi Barhum je naveo da će odgovor te organizacije " sigurno služiti egipatskim naporima da bude postignuto pomirenje". Najnovijim predlogom predviđa se između ostalog stvaranje bezbednosne snage od 3.000 pripadnika pod nadzorom egipatskih, kao i oficira iz drugih arapskih zemalja.\nRe: hamas će podržati predlog za pomirenje sa fatahom\nNajbolje kad su zdruzeni i jedinstveni kao Palestinci a ne kad su razbijeni u frakcijama. Ovim ce Palestinci bit jaci i moci ce da slozno izidju pred pregovore i ako treba da zajednicki ratuju protiv Izraela.


Ovako je Novi Sad slavio osvajanje Kupa Srbije 0 Podijeli Podijeli na facebook Podijeli na twitter Podijeli na viber Pošalji na mail\nPogledajte kako su navijači Vojvodine i Novi Sad proslavili osvajanje drugog Kupa Srbije u istoriji.\nIzvor: Tanjug/Jaroslav PapBr. slika: 13 1 / 13\nIzvor: Tanjug/Jaroslav PapBr. slika: 13 2 / 13\nIzvor: Tanjug/Jaroslav PapBr. slika: 13 3 / 13\nIzvor: Tanjug/Jaroslav PapBr. slika: 13 4 / 13\nIzvor: Tanjug/Jaroslav PapBr. slika: 13 5 / 13\nIzvor: Tanjug/Jaroslav PapBr. slika: 13 6 / 13\nIzvor: Tanjug/Jaroslav PapBr. slika: 13 7 / 13\nIzvor: Tanjug/Jaroslav PapBr. slika: 13 8 / 13\nIzvor: Tanjug/Jaroslav PapBr. slika: 13 9 / 13\nIzvor: Tanjug/Jaroslav PapBr. slika: 13 10 / 13\nIzvor: Tanjug/Jaroslav PapBr. slika: 13 11 / 13\nIzvor: Tanjug/Jaroslav PapBr. slika: 13 12 / 13\nIzvor: Tanjug/Jaroslav PapBr. slika: 13 13 / 13


Električni orgazam objavili novi singl i spot “Istok, zapad, sever, jug” | Balkanrock.com\nTagovi: Električni Orgazam, Istok zapad sever jug\nElektrični orgazam objavili novi singl i spot “Istok, zapad, sever, jug”\nKultni rok bend Električni orgazam objavio je novi singl i spot “Istok, zapad, sever, jug“, pred koncert koji će održati 23. decembra u dvorani Amerikana Doma omladine Beograda (DOB).\n“Ovo je verovatno naš najduži singl u karijeri, sa skoro osam minuta trajanja. Delovi teksta su inspirisani budističkim učenjem, koje proučavam zadnjih godina. Posle dugo vremena ponovo smo koristili trubu u nekoj našoj pesmi, svira je Miloš Nikolić”, kaže frontmen Srđan Gojković Gile.\n“Istok, zapad, sever, jug” je treći najavni singl i spot novog albuma Električnog orgazma “Gde smo sad?“, koji bi trebao da se pojavi sledeće godine. Produkciju singla je radio stari saradnik benda Toni Jurij iz Slovenije, a kao i u slučaju prethodnih “Bio sam loš” i “Kamerom snimam sve”, novi spot je delo Vladimira Jakšića-Muse.\nElektrični orgazam 23. decembra u dvorani Amerikana DOB-a proslavlja 30 godina od izlaska “Distorzije”, a na koncertu će pored svih 11 pesama sa tog kultnog albuma izvesti i velike hitove iz svih delova karijere.\nUlaznica za beogradski koncert Električnog orgazma u “Amerikani” 23. decembra košta u pretprodaji 1.200 dinara, preko mreže Evenetim. Od 1. decembra koštaće 1.500 dinara, a na dan koncerta 1.700 dinara.


RTS :: Partizanov "biser" u Voždovcu uprkos interesovanju Zvezde\nFudbal Partizanov "biser" u Voždovcu uprkos interesovanju Zvezde\nsreda, 15. maj 2019, 08:46 -> 08:59\nPartizanov "biser" u Voždovcu uprkos interesovanju Zvezde\nLuka Cvetićanin, jedan od najtalentovanijih fudbalera rođenih 2003. godine, postao je novi igrač Voždovca. Cvetićanin je prošao omladinsku školu Partizana, napustio je klub sa 16 godina, ali je uprkos interesovanju Crvene zvezde, odlučio da pređe među "zmajeve".\nMomak koji igra na poziciji napadača stiže kao slobodan igrač, a već neko vreme trenira sa saigračima u Voždovcu.\n"Voždovac je zaista klub u kojem se osećam fenomenalno i nema sumnje da je ovo prava sredina za moj dalji razvoj. Uslovi za rad koje klub ima su sigurno jedni od najboljih u Srbiji, i igrač ima sve što mu je potrebno da bi napredovao. Nakon razgovora sa direktorom Grkinićem i upoznavanja sa ekipom shvatio sam da klub funkcioniše kao porodica", rekao je Cvetićanin.\nKapiten kadetske selekcije Srbije imao je veliki broj ponuda, kako od domaćih, tako i inostranih klubova, ali je u dogovoru sa svojom porodicom prepoznao Voždovac kao klub u kojem mlad igrač može da dobije sve uslove da napreduje.\n"I pored drugih ponuda, u dogovoru sa menadžerom i porodicom odlučio sam da je Voždovac pravi klub za mene kao mladog igrača, i po svemu onome što sam video do sada, siguran sam da nisam pogrešio. Jedva čekam da debitujem, i nadam se da ću u godinama koje dolaze ostaviti dubok trag u klubu i pomoći mu da ispuni evropske ambicije u sledećoj sezoni", naveo je mladi fudbaler.\nGeneralni direktor Voždovca, Goran Grkinić ne krije zadovoljstvo što je još jedan biser srpskog fudbala odlučio da karijeru nastavi u Voždovcu.\n"Sam dolazak Cvetićanina mnogo govori o ambicijama kluba u narednim godinama koje su, kao i uvek, najviše moguće. Presrećan sam što smo u dogovoru sa Lukinom porodicom i menadžerima Vladom i Igorom Gluščevićem napravili plan za dalji razvoj njegove karijere i zahvalan sam im na njihovoj iskrenosti i poštovanju koje je obostrano. Siguran sam da ćemo fudbalski biser koji nam je predat na čuvanje izbrusiti na najfiniji mogući način", rekao je Grkinić.\nNakon dolaska Jovana Nišića, Marka Ilića i Strahinje Bošnjaka, Cvetićanin je još jedan iz plejade igrača sa fenomenalnim potencijalom, i Grkinić naglašava da Voždovac nije slučajno izbor najboljih mladih igrača.\n"I pored mnogih ponuda iz inostranstva, Luka se odlučio za Voždovac, što dovoljno govori o perspektivi koju naš klub daje, na kraju krajeva, to smo videli i u slučaju Filipa Stuparevića koji je iz našeg kluba ostvario transfer u Votford. Voždovac je klub u kojem je sve podređeno napredovanju mladih igrača i uzbuđen sam već sada zbog onoga što nam donosi sledeća sezona na Krovu", zaključio je Grkinić.\nMladi Cvetićanin mogao bi da debituje već u nedelju u utakmici koju "zmajevi" igraju protiv Spartaka iz Subotice u poslednjem kolu ovogodišnjeg prvenstva.\nFK Vojvodina, novi stadion za ambiciozne sportske ciljeve\nZvezda obradovala navijače novim stikerima na "Vajberu"\nSPFN: Antić pretukao fudbalera Ratkovića\nPartizan predstavio trojicu igrača, Milošević pojačao odbranu\nZvezda dočekuje Javor, Partizan u Inđiji na startu nove sezone SL\nTomić i Batrović potpisali za Radnički iz Niša\nLalatović ostaje u Nišu\nPankov prvo Zvezdino pojačanje: Da ponovo uđemo u LŠ\nProjekat FSS-a i klubova za bolje terene širom Srbije\nGol Vejna Runija sa 60 metara!\nRazmena golmana u La Ligi\nBiciklistički spektakl na Jahorini\nJunajted doveo veliko pojačanje – Aron Van-Bisaka


Kapiten "zmajčeka" iz meča u meč je pokazivao NBA arsenal, zatrpavao koš rivala, omogućavao drugim izabranicima srpskog trenera Igora Kokoškova da upisuju poene, osvajao lopte, ma, sve je radio u Helsinkiju. Ni Francuzi nisu bolje prošli, ubedljivo su savladani - 95:78. Čak su i izbegli katastrofu.\nDragić je, dabome, predvodio saigrače ka maksimalnih 5-0 u grupnoj fazi, tako što je selekciji Vensana Kolea ubacio 22 poena, uz osam asistencija i tri skoka.\nAs Majami Hita je trenutno prvi strelac Evrobasketa, sa 122 poena (24,4 po meču) i sigurno jedan od kandidata za najboljeg igrača šampionata.


Decembarski pad nemačkih industrijskih narudžbi › Made-in-Germany.rs\nPoslednji zvanični podaci iz Berlina pokazuju da su industrijske narudžbe, kao ključno merilo tražnje nemačkih proizvoda, u decembru 2013. neočekivano pale. Analitičari su pored toga, uvereni da oporavak najveće evropske privrede ipak nije ugrožen.\nNemačko Ministarstvo ekonomije saopštilo je da su industrijske narudžbe u decembru smanjene za 0,5 posto u odnosu na mesec novembar, i to zbog pada domaćih porudžbi, prenosi agencija Frans pres.\nAnalitičari su prognozirali za decembar skroman rast narudžbi od 0,3 posto, nakon skoka od 2,4 posto iz prethodnog meseca. Međutim, domaće narudžbe pale su za 1,6 posto, dok su izvozne porasle za 0,4 posto. Porudžbine poluproizvoda takođe su smanjene za 2,2 posto, potrošačke robe za 2 posto, dok su narudžbe kapitalnih dobara zabeležile rast od 1 procenta.\nPosmatrano na dvomesečnom nivou da bi se ublažile kratkoročne fluktuacije, narudžbine su u novembru i decembru porasle za 1,1 posto, pri čemu domaće za 0,8 posto, a izvozne za 1,3 posto, saopštava nemačko Ministarstvo ekonomije.


Popović: Garantujem da imam snage da sprovedem proceduru utvrđivanja validnosti doktorata Siniše Malog - Dijalog.net\nNaslovna Društvo Popović: Garantujem da imam snage da sprovedem proceduru utvrđivanja validnosti doktorata Siniše Malog\nBeograd, 24. septembar 2019. – Rektorka Univerziteta u Beogradu (UB) Ivanka Popović izjavila je da kao rezultat inicijative studenata koji „borave“ u zgradi Rektorata već 12 dana, Senat, Savet i Studentski parlament UB traže od Odbora za profesionalnu etiku da do 4. novembra donese „konačnu odluku o tom da li u izradi doktorske disertacije Siniše Malog postoje elementi neakademskog ponašanja plagiranja“.\nNavodeći da „upitnost doktorata i sporost rešavanja validnosti doktorata ministra finansija Siniše Malog narušava ugled Univerziteta u Beogradu, institucije od nacionalnog značaja“, rektorka je u pisanoj izjavi ocenila da je „u interesu svih članova akademske zajednice da se ovo pitanje reši u najkraćem mogućem roku“.\n„Iz tog razloga, Senat, Savet i Studentski parlament UB traže od Odbora za profesionalnu etiku da do 4. novembra donese konačnu odluku o tome da li u izradi doktorske disertacije Siniše Malog postoje elementi neakademskog ponašanja plagiranja. Ovaj datum predstavlja period od sedam dana od maksimalnog roka za dostavljanje odgovora Fakulteta organizacionih nauka, čime se rok za donošenje konačne odluke značajno skraćuje“, navela je rektorka.\n„Rektorat prihvata odgovornost za rešavanje ovog pitanja, koje se odlaže više od pet godina. Kao rektorka UB garantujem da imam snage da sprovedem proceduru utvrđivanja validnosti doktorata Siniše Malog bez obzira na funkciju koju obavlja„, navela je Ivanka Popović.\n„Na ovaj način, uz dopunski ispitni rok, studenti neće trpeti posledice održavanja Igara. Učesnicima i volonterima Igara biće obezbeđeni ESP bodovi za vannastavne aktivnosti. Pozivamo Vladu Srbije da u što kraćem roku usvoji budžet Evropskih univerzitetskih igara 2020 radi omogućavanja njihovog organizovanja“, navela je rektorka.\nTop Tags istraživanje lokalna samouprava evropske integracije Civilno društvo Evropska komisija OCD Srbija i Evropska unija mediji konkurs Društvo Evropska unija Vlada Republike Srbije ljudska prava mladi vladavina prava


Tijago Alkantara - Blic Sport\nSREĆAN U NEMAČKOJ Alkantara u Bajernu do 2021. godine\nFudbaler Bajerna iz Minhena Tijago Alkantara produžio je ugovor sa nemačkim klubom do 2021. godine.\nSAMBA U MINHENU Ančeloti: Kad Tijago "veze", nižu se šanse i golovi\nTrener Bajerna Karlo Ančeloti je pohvalio partiju svog tima u prvoj utakmici osmine finala Lige šampiona i ubedljiv trijumf protiv Arsenala 5:1 označio kao važan rezultat.\nAlkantara kategoričan: Ne idem za Gvardiolom\nFudbaler Bajerna Tijago Alkantara odbacio je navode da će ga Pep Gvardiola povesti sa sobom u Mančester siti.\nTijago Alkantara tri do četiri nedelje van terena\nFudbaler Bajern Minhena Tijago Alkantara odsustvovaće tri do četiri nedelje zbog povrede kolena, objavio je nemački klub.\nAlkantara prošao sa lakšom povredom, Bajern bez njega ipak nekoliko nedelja\nFudbaler minhenskog Bajerna Tijago Alkantara nije doživeo težu povredu na prijateljskoj utakmici reprezentacije Španije protiv Engleske, ali odsutvovaće nekoliko nedelja van terena.\nTijago Alkantara produžio ugovor sa Bajernom\nFudbaler Bajerna Tijago Alkantara produžio je ugovor sa klubom iz Minhena do 2019. godine, saopštio je prvak Nemačke.\nTijago Alkantara uskoro na terenu\nFudbaler minhenskog Bajerna Tijago Alkantara mogao bi uskoro da se vrati na teren posle četiri meseca pauze zbog povrede kolena, prenosi "Kiker".\nBajern će zaboraviti Španca: Alkantara ponovo na terenu za tri meseca\nFudbaler Bajerna Tijago Alkantara vratiće se na teren u martu posle jednogodišnje pauze zbog povrede, potvrdio je izvršni direktor kluba Karl-Hajns Rumenige.\nTijaga Alkantaru čeka nova operacija kolena\nSamo nekoliko dana posle povratka sa duge pauze zbog povrede, vezni fudbaler Bajerna Tijago Alkantara moraće na novu operaciju, pošto je povredio ligamente desnog kolena.\nŠpanci oslabljeni, Tijago Alkantara propušta Mundijal zbog povrede\nŠpanski internacionalac i fudbaler Bajerna iz Minhena Tijago Alkantara neće igrati na Mundijalu, kao ni u finalu Kupa Nemačke, zbog povrede kolena koja zahteva operaciju.\nAlkantara završio sezonu zbog povrede kolena\nFudbaler sredine terena minhenskog Bajerna, Tijago Alkantara mozda će do kraja sezone morati da pauzira zbog povrede kolena.\nUdarac za Bajern pred duel sa Junajtedom: Alkantara povredio ligamente kolena\nFudbaler Bajerna Tijago Alkantara povredio je ligamente kolena na današnjoj prvenstvenoj utakmici protiv Hofenhajma (3:3), objavio je klub iz Minhena.\nAlkantara: Gvardiola je u pravu, tek ću biti onaj pravi\nFudbaler minhenskog Bajerna Tijago Alkantara rekao je da još nije ušao u pravu formu i da tek očekuje da će da pruža najbolje partije u budućnosti.\nDa mu pozavide Ćavi i Inijesta: Alkantara dotakao loptu rekordnih 185 puta\nVezista Bajerna Tijago Alkantara pokazao je u deklasiranju Ajntrahta iz Frankfurta (5:0), u 19. kolu Bundeslige, zašto je Pep Gvardiola insistirao na njegovom dovođenju iz Barselone prošlog leta.\nFudbaler Bajerna Tijago Alkantara rekao je da je odluka da napusti Barselonu i pređe u minhenski klub bila najbolja odluka u njegovom životu.\nBajern jači za Alkantaru, Tijago počeo sa treninzima posle operacije\nŠpanski fudbalski reprezentativac Tijago Alkantara konačno je počeo sa rehabilitacionim treninzima posle oporavka od operacije i skidanja zavrtnja sa desnog skočnog zgloba, objavio je Bajern iz Minhena.\nVeliki peh za pojačanje Bajerna, Alkantara pauzira dva meseca zbog povrede\nFudbaler Bajerna Tijago Alkantara odsustvovaće dva meseca sa terena zbog operacije ligamenata skočnog zgloba, objavio je minhenski klub.\nBorusija ošamarila Bajern, a Gvardiola Alkantaru /video/\nŠpanski trener Pep Gvardiola je na zvaničnom debiju u Bajernu propustio priliku da osvoji trofej, jer je od njegove ekipe bolja bila Borusija Dortmund sa 4:2 u borbi za trofej nemačkog Superkupa, ali je pokazao da će nametnuti autoritet.\nTijago Alkantara: Bajern je veoma sličan Barseloni, imam mnogo dobrih saigrača\nŠpanski fudbaler Tijago Alkantara rekao je da ga njegov novi klub, Bajern iz Minhena, umnogome podseća na špansku Barselonu.\nBajern bez milosti i na prijateljskim mečevima, debitovao Alkantara\nFudbaleri minhenskog Bajerna deklasirali su u Menhengladbahu Hamburg sa 4:0 u polufinalu Telekom kupa i za trofej će igrati u nedelju protiv domaće Borusije koja je bila bolja od imenjaka iz Dortmunda sa 1:0.\nAlkantara na korak od prelaska u Mančester junajted!\nUprave Mančester Junajteda i Barselone dogovorile su transfer Tijaga Alkantare na Old Traford za 18 miliona evra, a preostalo je još da igrač utanači detalje ugovora sa "crvenim đavolima".


Na Kubi napravljena vakcina koja 100 odsto štiti od korone – Krstarica\nNa Kubi napravljena vakcina koja 100 odsto štiti od korone\nM. K. 18. jula 2021. 02:13\nKubanska vakcina protiv virusa korona „Abdala“ pokazala je tokom treće faze testiranja da 100 odsto štiti od teških oblika infekcije, javila je agencija Prensa Latina, pozivajući se na proizvođača.\n„Već su dobijeni podaci o efikasnosti na kraju treće faze kliničkog testiranja (vakcine protiv virusa korona) „Abdale“. Rezultati su odlični“, navodi agencija reči direktorke Centra za genetički inženjering i biotehnologiju, proizvođača vakcine Marte Ajale.\nOna je dodala da će se grupa na kojoj se vrši testiranje efikasnosti vakcine povećati do 300.000 ljudi.\nRanije je Centar za državnu kontrolu lekova, opreme i medicinskih instrumenata Kube odobrio upotrebu vakcine protiv virusa korona „Abdala“. U drugoj polovini juna Kuba je objavila da je završila kliničko testiranje preparata, čija efikasnost je iznosila 92,28 odsto.


Osoba iz Bratunca negativna na test, kompanija ,,Gross" poziva na profesionalizam u Domu zdravlja Bratunac - infoBirač\nIz Kompanije „Gross“ Gradiška, PJ Srebrenica navodi se da je njihova radnica u petak testirana na virsu korona (Covid-19) i da je test negativan, te da u ovoj kompaniji nema zaraženih.\nRezultati testa, koji su danas objavljeni, pokazuju da je imenovana negativna na virus korona, rečeno je iz JZU Bolnica Zvornik gdje su do sada svi testovi bili negativni.\n„Nasuprot ovoj nepobitnoj činjenici, kompanija sa žaljenjem konstatuje da su se pojavile neistinite i zlonamjerne tvrdnje o pojavi virusa korona kod ove radnice, kao i u našem privrednom društvu, koje na najsramniji način povezuju ovo privredno društvo sa navodnom pojavom i širenjem virusa u regiji“, navodi se u saopštenju Kompanije “Gross”.\nU saopštenju je pozvan Dom zdrvalja Bratunac da ne širi dezinformacije o osobama koje se prevoze na testiranje u Zvornik i tako direktno ne utiču na stvaranju panike i širenju netačnih informacija koje narušavaju ugled kompanije, a kod građana izazivaju strah.\n„Najprije je iz same ustanove Dom zdravlja Bratunac potekla je netačna i preuranjena informacija o tome da je ova radnica zaražena virusom korona, uz neodgovornu, neprofesionalnu i neetičku izjavu jednog od zaposlenih ove zdravstvene ustanove koji je rekao da ‘vozi zaraženu sa rudnika’. Ovakve paušalno iznesene tvrdnje, u jeku najveće krize s kojom se suočava svijet, te etiketiranje i stigmatizaciju jedne radnice ili čitavog kolektiva, kao najvećeg na području ove dvije opštine, smatramo nedopuštenim“, navodi se.\nRudnik olova i cinka Sase, kojim upravlja kompanija „Gross“ shodno odlukama Vlade Republike Srpske i krzinih štabova, propisno obavlja svoje obaveze zaštite i prevencije sa fokusom na zdravlje svih zaposlenih.\n„Naše privredno društvo redovno radi na preduzimanju neophodnih mjera koje mogu spriječiti pojavu i širenje virusa korona gdje se obavlja dezinfekcija svih objekata, javnih i radnih površina i drugih prostora. Obezbijeđena su potrebna sredstva za čišćenje i dezinfekciju, preporučena od Evropskog centra za prevenciju i kontrolu bolesti. U našoj ispitnoj laboratoriji napravljena su dovoljne količine asepsola, te se vrši podjela zaštitnih maski svim radnicima koji su upoznati sa neophodnim higijenskim mjerama i sa potrebom smanjivanja socijalnih kontakata. Takođe, donijeli smo naredbu kojom smo propisali mjere s ciljem prevencije širenja novog virusa korone“, navodi se u saopštenju.\nIz ove kompanije pozivaju građane da budu odgovorni, da brinu o sebi i drugima, poštuju mjere koje su uvedene i smanje stigmu osoba koje su zaražene virusem ili su testirane i na taj način pomognu sveoopštoj situaciji.\nSve izrečene mjere u Zvorniku produžene do 13. aprila\nSportska dvorana u Bratuncu dobila grijanje nakon 20 godina


Press Online :: Fudbal :: "Orlovi", srećno u Rusiji!\n"Orlovi", srećno u Rusiji!\nFudbaleri Srbije otputovali su danas u Rusiju, gde u četvrtak počinje FIFA Svetsko prvenstvo.\nTim Mladena Krstajića će narednih 18 dana boraviti u Svetlogorsku, mestašcu u blizini Kalinjingrada.\n"Orlovi" će u Rusiji igrati u Grupi E protiv Kostarike (17. jun, Samara), Švajcarske (22. jun, Kalinjingrad) i Brazila (27. jun, Moskva).\nAko prođe dalje, srpski tim će se u osmini finala sastati sa nekom reprezentacijom iz Grupe F, koju čine Nemačka, Meksiko, Švedska i Južna Koreja.\n"Lep je osećaj ići na ovako kvalitetno takmičenje. Nadam se da ćemo sa još lepšim osećajem da se vratimo. Imamo samopouzdanje, znamo šta nas čeka. Biće teško, ali i lepo. Jedva čekamo da počne", rekao je Aleksandar Mitrović na aerodromu "Nikola Tesla" pred let u Rusiju.\nSrbija se proteklih sedam dana spremala u Austriji, izgubila je od Čilea 1:0 i pobedila Boliviju 5:1, u mečevima koji su bili pre svega priprema za Kostariku.\n"O njima znamo skoro sve. Čeka nas organizovana, kompaktna reprezentacija, koja igra taktički dobro. Neće biti lako, u svakoj utakmici će biti teško. Prva je najbitnija i nadam se da ćemo dobrim rezultatom, odnosno pobedom početi takmičenje", dodao je strelac het-trika u drugom meču.\nJedan od ključnih igrača našeg tima Dušan Tadić očekuje plasman u nokaut fazu Svetskog prvenstva.\n"Očekujemo da prođemo grupu, težimo ka novim ciljevima. Prvi je bio da se plasiramo, to smo ostvarili i sledeći cilj je da probamo da prodjemo grupu. Biće veoma teško, ali se nadamo da ćemo uspeti. Videćemo koji je krajnji domet, nepredvidivo je. Sve je moguće ako prođemo grupu", rekao je Tadić.\nPlejmejker Sautemptona smatra da Bolivija nije prava slika onoga što čeka Srbiju u Rusiji.\n"Tek sledi ono pravo. Sve tri ekipe u našoj grupi su veoma ozbiljne i tu nas tek čekaju prava iskušenja. Kostarika je tvrda reprezentacija, igra na kontranapade, a brani se sa svim igračima. Bitno je da igramo kao tim, da lopta cirkuliše i mislim da imamo to nešto čime možemo da rešimo utakmicu. Nadam se da ćemo uspeti u tome", dodao je Tadić.\n"Hvala na toplom ispraćaju koji pokazuje koliko Srbija voli fudbal i veruje u nas. Svesni smo gde idemo i koga predstavljamo, ovo je vetar u ledja da predstavljamo Srbiju na pravi način", rekao je Kolarov.\nPotom je kapiten sa selektorom Mladenom Krstajićem presekao tortu dobijenu od ljudi sa aerodroma koji su izrazili uverenje da su spremni vodeni topovi za povratak iz Rusije, gest koji se koristi u slučaju velikih uspeha.\nSrpski fudbaleri ispraćeni su u Rusiju uz zvuke pesme "Pukni zoro". Avion sa srpskim fudbalerima je tačno u 10.32 odleteo sa aerodroma "Nikola Tesla".


PEPSICO širi REGENERATIVNU POLJOPRIVREDNU PRAKSU na više od tri miliona hektara do 2030. – Plodna Zemlja\nPEPSICO širi REGENERATIVNU POLJOPRIVREDNU PRAKSU na više od tri miliona hektara do 2030.\nKompanija PepsiCo najavila je da planira proširenje regenerativne poljoprivredne prakse na više od tri miliona hektara, što je gotovo jednako ukupnoj poljoprivrednoj površini koju kompanija obrađuje. Najavljeno je i poboljšanje egzistencije za više od 250.000 ljudi koji rade u poljoprivrednom lancu snabdevanja, kao i ulaganje u održivost lanca nabavke 100 odsto ključnih sirovina, u periodu do 2030. godine. Procenjuje se da će ovakvim aktivnostima biti eliminisano bar tri miliona tona gasova staklene bašte do kraja decenije, a program će biti proširen na nove useve i iskorišćen kao temelj za partnerstvo sa poljoprivrednicima i za prelazak na regenerativnu poljoprivredu.\nOvako postavljeni ciljevi rezultat su činjenice da poljoprivreda predstavlja temelj prehrambenog sistema, kao i da su tokom prošlog veka konvencionalne poljoprivredne prakse doprinele značajnom gubitku i degradaciji tla. Osim toga, prehrambeni sistem je izvor oko trećine svih gasova sa efektom staklene bašte, dok s druge strane poljoprivreda može biti i rešenje za smanjenje emisije Co2. U okviru ovog programa, kompanija PepsiCo će se fokusirati na:\nŠirenje regenerativne poljoprivrede prakse na više od 3 miliona hektara, odnosno na 100 odsto zemljišta koje se koristi za uzgajanje sirovina za proizvode kompanije širom sveta, kroz saradnju sa poljoprivrednicima iz 60 zemalja. Na području Zapadnog Balkana, PepsiCo sarađuje sa šest dobavljača iz Srbije i Bosne i Hercegovine, koji su deo PepsiCo agende održivosti. Ova agenda uključuje ulaganja u održavanje zemljišta zdravim, implementaciju platformi za upravljanje vodom, program za reciklažu otpada od prerade krompira, povećavanje udela alternativnih izvora energije u proizvodnim pogonima, a sve u cilju smanjenja emisije Co2.\nPoboljšanje egzistencije za više od 250 000 ljudi u lancu poljoprivrednih dobara i zajednicama globalno, uključujući i ekonomsko osnaživanje žena. PepsiCo koristi najsavremenije tehnologije koje pomažu poljoprivrednicima da efikasnije uzgajaju hranu, koristeći manju količinu resursa. Na tržištu Srbije i BiH, Marbo Product obrađuje preko 1300 hektara krompira. Implementiraju se najviši PepsiCo standardi za proizvodnju hrane, ulaže se u edukaciju farmera i proizvođača i implementiraju se platforme koje daju mogućnost smanjenja troškova, zdravije zemljište i prostor za veća ulaganje u nove tehnologije.\nOdrživo nabavljanje 100% ključnih sirovina, tako da uključuju ne samo useve iz neposrednog izvora (krompir, kukuruz, ovas), već i sirovine koje se nabavljaju od drugih proizvođača, kao što su biljna ulja i žitarice. U zemljama Evrope, PepsiCo radi na selekciji svojih sorti radi unapređenja karakteristika visokog genetskog potencijala, uključujući i Zapadni Balkan, a pokreće i program saradnje sa dobavljačima za razvoj inovacija i primenu globalnih praksi, kao što je pokretanje programa za snabdevanje proizvodnje kukuruznim uljem domaćeg porekla, koje do sada nije bilo dostupno u Srbiji.\nNuno Pinto Leite, generalni direktor kompanije Marbo Product\n„Poslovanje kompanije PepsiCo zasnovano je na poljoprivredi, a mnogi PepsiCo proizvodi kreću sa njive – od ovsene kaše Quaker preko tortilja čipsa Doritos, do našeg lokalnog brenda Chipsy. Kao jedna od vodećih svetskih kompanija za proizvodnju hrane i pića, održiv poljoprivredni sistem je presudan za naše poslovanje, kroz koje imamo priliku i odgovornost da podstaknemo značajne promene. U okviru naše agende održive poljoprivrede, ulažemo napore u ostvarivanje tri glavna cilja. Prvi je saradnja sa ključnim interesnim javnostima, farmerima i dobavljačima; drugo moramo da ubrzamo usvajanje praksi i treće moramo da transformišemo poljoprivredu, tako da nam implementiranjem digitalnih tehnologija na poljoprivrednim dobrima, pruža kvalitativne uvide kako bi usevi bili još održiviji. Svi naši ciljevi postavljeni PepsiCo programom regenerativne poljoprivrede biće implementirani i kroz poslovanje na Zapadnom Balkanu kako bi i dalje sa ponosom proizvodili Chipsy od 100% domaćeg krompira, i kako bismo smanjili emisiju Co2 za više od 70 odsto“ istakao je Nuno Pinto Leite, generalni direktor kompanije Marbo Product, članice PepsiCo grupe.\nLokalno se za potrebe kompanije PepsiCo krompir proizvodi na 1.039 hektara, a sa oko 40 000 tona krompira godišnje Marbo Product spada u red najvećih industrijskih otkupljivača u Srbiji. Oblast učenja i razmene znanja o najboljim poljoprivrednim praksama već se sprovodi kroz program edukacije poljoprivrednih dobavljača, kao i kroz program edukacije studenata poljoprivrede kroz projekat „Chipsy Agro akademija“. Takođe, kada je reč o otpadu, ostvarena su smanjenja od prerade krompira za 70 odsto, čime je postignut najbolji učinak u Centralnoj Evropi.\nProgram pozitivne poljoprivrede je još jedan korak na putu kompanije PepsiCo i prati nedavnu najavu kompanije da udvostručuje svoj klimatski cilj, usmeren na smanjenje apsolutnih emisija gasova staklene bašte u svom lancu vrednosti za više od 40 odsto do 2030. godine, kao i obavezujući se da će postići nultu emisiju do 2040. godine.\nTagoviMarbo Product Nabavka PepsiCo\nROBOTI MEĐU BOROVNICAMA Institut BioSens i kompanija „Zeleni hit“\nLG ThinQ – platforma za povezivanje i kontrolu pametnih uređaja u domaćinstvu


Problemi AstraZenece dodatno otežavaju vakcinisanje u EU – Sandžaklija\nVeć sporo vakcinisanje stanovništva Evropske unije (EU) usred straha od novog naleta korona virusa, naišlo je na još jedan problem s novim smanjenjem snabdevanja Astrazeneke, dok je istovremeno drama s imunizacijom pogoršana obustavom upotrebe te vakcine u pojedinim zemljama usled zabrinutosti za bezbednost proizvoda britansko-švedskog farmaceutskog giganta.\nVeć sporo vakcinisanje stanovništva Evropske unije (EU) usred straha od novog naleta korona virusa, naišlo je na još jedan problem s novim smanjenjem snabdevanja Astrazeneke, dok je istovremeno drama s imunizacijom pogoršana obustavom upotrebe te vakcine u pojedinim zemljama usled zabrinutosti za bezbednost proizvoda britansko-švedskog farmaceutskog giganta, pišu svetski mediji.\nNapori EU da ubrza vakcinisanje stanovništva pretrpeli su još jedan udarac u subotu, 13. marta, kada je Astrazeneka saopštila da će opet smanjiti isporuke vakcina u Uniju, ukazuje Frans pres.\nZa poslednje smanjenje isporuka Astrazeneka je okrivila probleme u proizvodnji i izvozna ograničenja, što je, ističe AFP, veliki uzmak u borbi protiv pandemije koja je odnela 2,6 miliona života širom sveta.\nKompanija je prethodno upozorila da se suočava s deficitom u evropskom lancu snabdevanja usled manje od očekivane proizvodnje i da se nada da će manjak delimično nadoknaditi iz svoje globalne mreže.\nAstrazeneka je počela isporuku vakcina u EU u februaru i još ima za cilj da isporuči 100 miliona doza u prvoj polovini godine. Od toga bi 30 miliona trebalo da bude isporučeno u prvom kvartalu. Kompanija je u početku prihvatila da isporuči tri puta više doza u prvom tromesečju a u drugom 180 miliona doza.\nImidž britansko-švedskog farmaceutskog giganta već je narušen pošto je nekoliko zemalja suspendovalo davanje njene vakcine u strahu od nastajanja krvnih ugrušaka iako je Svetska zdravstvena organizacija saopštila da nema razloga da prestane da se koristi, navodi AFP, ističući da je senka nad Astrazenekinim vakcinama povećala probleme EU u distribuciji vakcina usred straha od novog naleta korona virusa.\nDrama sa snabdevanjem\nNoćna mora Astrazenekinih vakcina u Evropi postaje sve gora pošto su brojne zemlje obustavile njeno davanje iz straha od bezbednosti, dok su dalja odlaganja isporuka podstakla vlade širom sveta da gomilaju svoje zalihe doze, ocenjuje Blumberg uz konstataciju i da je Astrazenekina vakcina postala simbol pandemijskog nacionalizma, dok se države utrkuju da što brže imunizuju svoje stanovništvo.\nNajmanje 10 zemalja, uključujući Italiju i Norvešku, reagovalo je nakon što su Austrija i Danska izrazile zabrinutost zbog mogućih neželjenih efekata iz dve serije vakcina, mada je evropski regulator za lekove saopštio da nema indikacija o problemima s Astrazenekinim proizvodom.\nPoslednja zabrinutost se pojavila u vreme drame sa snabdevanjem, čime je, kako ističe Blumberg, Astrazeneku dospela u centar političke oluje u EU, nekoliko sedmica pošto su problemi u proizvodnji prvi put dovela dve strane u sukob, dok EU sve više zaostaje za Velikom Britanijom i SAD u vakcinisanju stanovništva, stvarajući političku krizu za lidere Unije.\nPoslednja dešavanja slabo će pomoći davanju Astrazenekine vakcine u EU, pošto se poslednjih nedelja već suočila s pitanjima o različitim stopama efikasnosti i lošijoj zaštiti od novih sojeva virusa, podvlači Blumberg. Prema anketi Jugova (YouGov), u EU se Astrazenekina vakcina smatra manje bezbednom od Fajzer-Bajontekove (Phizer-BioNTech) i Modernine, dok nasuprot tome Britanci smatraju da je Astrazenekina najsigurnija.\nSuspenzije u nekim zemljama bi mogle učvrstiti negativne stavove, uprkos smernicama Evropske agencije za lekove, navodi Blumberg, dodajući da broj zabeleženih spornih slučajeva – oko 30 na oko pet miliona – nije veći od onoga što bi se inače dogodilo u tolikoj populaciji.\nMisterija holandske fabrike\nAstrazeneka sada ima cilj da isporuči 30 miliona doza vakcina za COVID-19 u EU do kraja marta, ali to, kako ističe Rojters, zavisi od Evropske agencije za lekove koja treba da izda odobrenje za snabdevanje iz fabrike britansko-švedske kompanije koja se nalazi u Holandiji.\nKompanija je u petak, 12. marta, saopštila da će pokušati da isporuči 30 miliona doza u EU do kraja marta, daleko manje od ugovorne obaveze od 90 miliona, ali i prošlomesečnog obećanja od 40 miliona doza.\nNovi cilj, međutim, nije zagarantovan, pošto zavisi od toga da li će fabrika u Lajdenu koju vodi kooperant Haliks dobiti odobrenje regulatora, navodi se u internom dokumentu u koji je Rojters imao uvid i u kome Astrazeneka navodi da pretpostavlja da će postrojenje dobiti zeleno svetlo 25. marta posle čega bi sledeće nedelje trebalo da isporuči 10 miliona doza.\nLideri EU su, ukazuje Rojters, već pod kritikama zbog sporijeg vakcinisanja nego u susednoj Velikoj Britaniji usled dužih procesa odobravanja i nabavki, kao i višestrukih kašnjenja isporuka Astrazeneke i drugih farmaceutskih kompanija.\nMuke Astrazeneke da poveća isporuke vakcina u EU delimično su posledica problema u jednoj od ključnih evropskih proizvodnih postrojenja te kompanije odakle nije isporučena nijedna doze u EU šest meseci pošto je potpisan ugovor o snabdevanju, piše Fajnenšl tajms.\nMisterija holandske fabrike, ističe britanski list, naglašava sporna pitanja odnosa Astrazeneke prema ugovoru s EU, ali i da li su Brisel i države članice obratili dovoljno pažnje da li je fabrika na kursu da isporuči doze u roku.\nMada je fabrika Haliksa u Holandiji navedena u ugovoru koji su Astrazenka i Evropska komisija potpisali u avgustu, ona još nije dobila regulatorno odobrenje EU, a zvaničnici EU su rekli da Astrazeneka tek treba da pruži dovoljno podataka, dok je kompanija navela da je odobrenje za upotrebu postrojenja “na pravom putu”.\nZvaničnici EU su, prema pisanju lista, sve više uznemireni oko pitanja koliko je doza vakcina Haliks, koji ima jedno od dva postrojenja koja je Astrazeneka navela u ugovoru s Komisijom, u međuvremenu proizveo i šta kompanija radi s proizvodom. Komesar EU za industriju Tijeri Breton (Thierry) rekao je da ne veruje da je Astrazenka uložila “najbolje napore” da ispuni svoje obaveze.\nSada raste zabrinutost da britansko-švedska kompanija neće uspeti da isporuči 180 miliona doza koje je u početku obećala EU za drugi kvartal godine, od čega polovina treba da stigne izvan EU, navodi Fajnenšl tajms, ukazujući da zvaničnici EU kažu da su SAD dosad odbijale da dozvole izvoz vakcina te kompanije proizvedene u Americi. Snabdevanje EU iz drugih zemalja u svetskoj proizvodnoj mreži Astrazeneke takođe može biti teško.\nNeiskorišćene zalihe u SAD\nDok se EU suočava s problemima s manjkom, SAD sede na desetinama miliona doza vakcine britansko-švedska kompanije koju američki regulator još nije odobrio, piše Njujork tajms, dodajući da je sudbina tih doza predmet intenzivne rasprave među zvaničnicima Bele kuće i saveznim zdravstvenim vlastima.\nAstrazenekina vakcina iako odobrena u više od 70 zemalja, još nema rezultate kliničkih ispitivanja u SAD i kompanija još nije tražila hitno odobrenje od američke Uprave za hranu i lekove. Astrazeneka je tražila od vlade SAD da odobri pozajmicu američkih doza EU gde vakcinacija ozbiljno posrće, ali je, prema rečima jednog zvaničnika, administracija zasad odbila zahtev, mada pojedini savezni funkcioneri traže od Bele kuće da donese odluku u narednih nekoliko nedelja.\nPojedini predstavnici administracije, prema izvorima Njujork tajms, kažu da bi vakcine trebalo poslati u inostranstvo gde su preko potrebne. Zvaničnici su razgovarali o slanju doza u Brazil, koji je teško pogođen pogoršanjem krize korona virusa, EU ili Veliku Britaniju. Ipak, neodlučnost administracije je delimično povezana s neizvesnošću u snabdevanju vakcinama nakon što je predsednik Džo Bajden (Joe Biden) obećao dovoljno vakcine za sve odrasle u SAD.\nDok frustracije tinjaju u EU, neki evropski zvaničnici krive SAD, ističe Njujork tajms. Portparolka Bele kuće Džen Psaki (Jen) rekla je da su proizvođači slobodni da izvoze vakcine proizvedene u SAD dok ispunjavaju uslove ugovora s vladom u Vašingtonu. Ipak, pošto se vakcina Astrazeneke u SAD proizvodi pomoću Zakona o odbrambenoj proizvodnji, Bajden mora da odobri isporuke u inostranstvo, ali takav potez bi mogao imati ogromne negativne političke posledice.\nS druge strane, ukazuje list, federalni zvaničnici kažu da Astrazenekine vakcine ne bi trebalo neograničeno dugo da stoje u skladištima u SAD, pošto kao i sve vakcine, imaju ograničeni rok trajanja i postoji rizik da bi mogle biti pokvarene ako predugo stoje na policama.


Nepostojećoj stranci Maje Gojković svakog meseca 8.000 evra | Autonomija\nNepostojećoj stranci Maje Gojković svakog meseca 8.000 evra\nOsvojeni mandati poslanika i dalje su osnov za uplaćivanje ove sume iako Narodna partija nema niti jednog poslanika u Skupštini Srbije\n“Narodna partija je na osnovu izveštaja republičke izborne komisije, odnosno broja mandata koji pripadaju svakoj od političkih stranaka zastupljenih na izbornim listama koje su osvojile mesta narodnih poslanika, do rebalansa budžeta dobijala 826.636,25 dinara mesečno. Po rebalansu, dobijaće 647.388,41 dinar”, objašnjavaju u Ministarstvu finansija i privrede.\nNebojša Korać, zastupnik NP, potvrdio je za „Blic“ da dobijaju više od 800.000 dinara iz republičkog budžeta, te da taj novac troše na finansiranje svojih odbora “širom Srbije”.\n“Mi imamo poprilične troškove, imamo odbornike po celoj Srbiji, ukupno 30 odbora, finansiramo rad pultova na ulicama i uopšte redovne aktivnosti stranke”, objasnio je Korać.\n“Ono što ja znam iz perioda predizborne kampanje jeste da je većina stranaka koje su u koaliciji nastupale na izborima potpisivala koalicione sporazume gde je tačno navedeno koliko procenata je pripalo svakoj stranci. Po tom principu, novac je dobila i Narodna partija”, objasnila je Gojkovićeva.\nSNS bez komentara\nPotpredsednik novosadskog odbora SNS i savetnik gradonačelnika Miloša Vučevića, Damir Zobenica odbio je da daje izjave o ovoj temi. „Mi iz SNS ne dajemo izjave za „Blic“, kratko je odgovorio Zobenica.


Mirka Vasiljević: Ne ulazim na Vujadinov instagram, ko traži, taj i nađe – Tračara\npiše Tracara.com 16. 02. 2019., 22:28\nMirka Vasiljević otkrila je da partnera Vujadina Savića ređe viđa otkako je u Beogradu, nego dok je igrao u inostranstvu.\n„Niko mi ne veruje kada kažem da sam ga mnogo više viđala i provodila vreme sa njim dok je radio u inostranstvu. Tada se znalo kako funkcionišemo, deca i ja odemo kod njega na dva meseca i to vreme maksimalno iskoristimo. On zna da ćemo biti tu određeno vreme i posveti se samo nama. Trening-kuća, trening-kuća. A kad je u Beogradu, potpuno je drugačija priča,“ kaže Mirka, kojoj ipak nije svejedno što muž sve manje vremena provodi kod kuće kada je u Srbiji.\n„Ovo je njegov grad, ovde je odrastao i ima mnogo prijatelja, pa posle treninga uvek ode na piće s drugarima. Ako ima slobodan dan, onda uveče ide u izlazak, tako da smo ga deca i mnogo više viđali dok nije igrao za naš klub. Vujadin je u inostranstvu samo orijentisan na kuću, a u Beogradu nije baš tako,“ iskrena je bila Mirka i dodala da je deca često pitaju kada će dobiti batu ili seku.\n„Deca me često pitaju kada će mama da bude trudna, a ja bih veoma volela još jedno dete. Međutim, dosta obaveza imam oko njih troje… Škola, vrtić, treninzi, jedva uspevamo sve da izguramo, pa mislim da još nije vreme. Deca se takođe često šale kada me vide posle jela sa naduvenim stomakom da mama ponovo nosi bebu. Posle takvih priča se igraju i nagađaju da li će biti bata ili seka, a ja tada shvatim da bih baš volela da opet budem trudna,“ rekla je glumica.\nS obzirom na to da je njen muž Vujadin veoma aktivan na društvenim mrežama, a da Mirka nije preterani ljubitelj, kaže da nema nameru da otvara nalog na Instagramu.\n„Vujadin obožava sve društvene mreže, mislim da je imao sve koje su postojale. Mene takav kontakt sa ljudima nije nikada interesovao, a isto tako nikada nisam ušla na Vujadinov Instagram nalog i nešto čeprkala, ko traži, taj će nešto uvek naći, a ja nisam u tom fazonu,“ otkrila je Vasiljevićeva.\nPrethodna vest Srpska voditeljka vodi fanove na ručak\nNaredna vest Jelena Karleuša u noćnom provodu prvi put nakon skandala


Podsetimo, američki državni sekretar Entoni Blinken izjavio je nedavno da Rusija namerava da destabilizuje situaciju u Ukrajini iznutra i stvara mogućnost za invaziju.„Duboko smo zabrinuti zbog dokaza da Rusija namerava da izvrši agresivna dejstva protiv Ukrajine. Ovi planovi uključuju napore da se Ukrajina destabilizuje iznutra, kao i vojne operacije velikih razmera“, rekao je Blinken.Američki državni sekretar je rekao da je Rusija značajno povećala svoj vojni potencijal na granici sa Ukrajinom, kao i da će Vašington biti spreman da uvede velike ekonomske sankcije Moskvi u slučaju navodne invazije.Portparol Kremlja Dmitrij Peskov nazvao je takve i slične izjave iz zapadnih zemalja i Ukrajine o mogućoj invaziji, praznom i neosnovanom eskalacijom napetosti, ističući da Rusija ni za koga ne predstavlja pretnju. On pri tome nije isključio mogućnost provokacija kojima bi se opravdale ovakve izjave i upozorio je da će pokušaji da se kriza na jugoistoku Ukrajine reši vojnim putem imati ozbiljne posledice.\nsvet, rusija, ukrajina, džozef bajden, ruska agresija, svet – politika, politika\n„Bavim se razrađivanjem niza kompleksnih inicijativa čiji je cilj da učine da Putinu bude veoma teško da sprovede ono od čega ljudi strahuju“, rekao je Bajden novinarima na pitanje koje korake će preduzeti Vašington povodom situacije na rusko-ukrajinskoj granici.\n„Duboko smo zabrinuti zbog dokaza da Rusija namerava da izvrši agresivna dejstva protiv Ukrajine. Ovi planovi uključuju napore da se Ukrajina destabilizuje iznutra, kao i vojne operacije velikih razmera“, rekao je Blinken.


MEDIA desk Srbije na programu When East Meets West « Media Kreativna Evropa\nNaslovna › Vesti › MEDIA desk Srbije na programu When East Meets West\nMEDIA desk Srbije na programu When East Meets West\nOve godine MEDIA desk Srbija učestvuje na jednom od najznačajnijih koprodukcijskih foruma u širem regionu When East Meets West (WEMW) koji se održava od 19. do 22. januara koji ove godine obeležava 10 godina postojanja u okviru Filmskog festivala u Trstu.\nPredstojeće izdanje WHEN EAST MEETS WEST okupiće više od 500 producenata, finansijera, donosilaca odluka i filmskih profesionalaca iz više od 35 zemalja, a posebno iz zemalja koje su 2020. godine u fokusu – Austrija, Mađarska, Moldavija, Nemačka, Rumunija i Švajcarska.\nDvostruki istočni i zapadni fokus se zasniva na dve komplementarne ideje: s jedne strane, svake godine poziv je otvoren za sve producente iz Evrope i Severne / Latinske Amerike koji razvijaju projekat sa potencijalom međunarodne koprodukcije, po mogućnosti sa jednom od zemalja u fokusu; s druge strane, WEMW će osigurati prisustvo velike delegacije ključnih donosilaca odluka, finansijera, producenata i filmskih profesionalaca iz svake od oblasti u centru pažnje kako bi se povećale mogućnosti koprodukcije, finansiranja i distribucije za sve odabrane projekt\nWEMW otvoriće program: „10 godina koprodukcijskog foruma Kad istok susretne zapad: glavni trendovi istočno-zapadne koprodukcije od 2008. do 2019.“.\nProducenti Ankica Jurić Tilić (Kinorama, Hrvatska) i Titus Kreyenberg (Unafilm, Nemačka) predstaviće svoje dugogodišnje iskustvo u koprodukcijskom području te izložiti prednosti i nedostatke međunarodne saradnje, otkrivajući razne izazove sa kojima se producenti mogu susresti u narednom periodu. Osvrnuće se ujedno na mehanizme i metodologiju Potprograma MEDIA i Eurimage putem kojih su te organizacije odigrale nezamenjivu ulogu u razvoju koprodukcija.\nU okviru WEMW, koji je takođe podržan kroz program Kreativna Evropa, biće održan koktel u organizaciji MEDIA deskova iz Austrije, Nemačke, Mađarske, Svajcarske, Srbije i Italije. Narednog dana zajedno sa deskovima iz drugih zemalja, MEDIA desk Srbija učestvovaće na panelu „Upoznajte Kreativne evropske deskove“ (Meet the Creative Europe Desks) koji ima za cilj da predstavi mogućnosti finansiranja MEDIA potprograma i inicijative za umrežavanje širom Evrope.


Skala Panagia, Tasos, Grčka - Leto 2017 - Aranžmani, apartmani i hoteli, First i Last minute\nSkala Panagia, Tasos - Apartmani i hoteli\nPanagia je jedno od planinskih sela na Tasosu, koja su uspela da opstanu zahvaljujući tome što se nalaze na glavnom putu na ostrvu. Selo sadrži mnoštvo znamenitosti na Tasosu, od kojih je najznačajnija crkva, sagrađena od drevnog kamena.\nNe treba zaboraviti da ovo turističko mesto u svojoj ponudi ima veliki broj taverni, u kojima je hrana poprilično jeftina u odnosu na restorane uz samu obalu. Ukoliko posetite Panagiu, letovanje na Tasosu će vam pružiti pravi doživljaj unutrašnjosti Grčke kao i ukuse tradicionalne grčke kuhinje. Kada završite sa degustacijom grčkih specijaliteta, preporučujemo vam da se uputite ka jednoj od staza za pešačenje kojih ima dosta u ovom kraju.


10 najboljih hotela u blizini: Estatua da Liberdade - TripAdvisor\nNajbolji hoteli u blizini: Estatua da Liberdade, Barra Velha\nRodovia BR 101, Km 85 | Parada Havan, Barra Velha, State of Santa Catarina, Brazil\nČitajte komentare o: Estatua da Liberdade\n133 hotela su u krugu od 50 km od: Estatua da Liberdade\nFiltrirajHoteli50 km od lokacije Estatua da Liberdade\n3,1 km od: Estatua da Liberdade\nBr. 1 u pogledu odnosa cena/kvalitet od 177 hotela u Estatua da Liberdade\n1,5 km od: Estatua da Liberdade\nBr. 2 u pogledu odnosa cena/kvalitet od 177 hotela u Estatua da Liberdade\n14,3 km od: Estatua da Liberdade\nBr. 3 u pogledu odnosa cena/kvalitet od 177 hotela u Estatua da Liberdade\n13,0 km od: Estatua da Liberdade\nBr. 4 u pogledu odnosa cena/kvalitet od 177 hotela u Estatua da Liberdade\n13,7 km od: Estatua da Liberdade\nBr. 5 u pogledu odnosa cena/kvalitet od 177 hotela u Estatua da Liberdade\n18,0 km od: Estatua da Liberdade\nBr. 6 u pogledu odnosa cena/kvalitet od 177 hotela u Estatua da Liberdade\n19,1 km od: Estatua da Liberdade\nBr. 7 u pogledu odnosa cena/kvalitet od 177 hotela u Estatua da Liberdade\n18,1 km od: Estatua da Liberdade\nBr. 8 u pogledu odnosa cena/kvalitet od 177 hotela u Estatua da Liberdade\n18,5 km od: Estatua da Liberdade\nBr. 9 u pogledu odnosa cena/kvalitet od 177 hotela u Estatua da Liberdade\nBr. 10 u pogledu odnosa cena/kvalitet od 177 hotela u Estatua da Liberdade\n18,2 km od: Estatua da Liberdade\nBr. 11 u pogledu odnosa cena/kvalitet od 177 hotela u Estatua da Liberdade\n18,9 km od: Estatua da Liberdade\nBr. 12 u pogledu odnosa cena/kvalitet od 177 hotela u Estatua da Liberdade\n34,5 km od: Estatua da Liberdade\nBr. 13 u pogledu odnosa cena/kvalitet od 177 hotela u Estatua da Liberdade\n21,7 km od: Estatua da Liberdade\nBr. 14 u pogledu odnosa cena/kvalitet od 177 hotela u Estatua da Liberdade\n27,9 km od: Estatua da Liberdade\nBr. 15 u pogledu odnosa cena/kvalitet od 177 hotela u Estatua da Liberdade\n29,9 km od: Estatua da Liberdade\nBr. 16 u pogledu odnosa cena/kvalitet od 177 hotela u Estatua da Liberdade\nBr. 17 u pogledu odnosa cena/kvalitet od 177 hotela u Estatua da Liberdade\n26,7 km od: Estatua da Liberdade\nBr. 18 u pogledu odnosa cena/kvalitet od 177 hotela u Estatua da Liberdade\n28,9 km od: Estatua da Liberdade\nBr. 19 u pogledu odnosa cena/kvalitet od 177 hotela u Estatua da Liberdade\n29,1 km od: Estatua da Liberdade\nBr. 20 u pogledu odnosa cena/kvalitet od 177 hotela u Estatua da Liberdade


Premijer Nikšić: Mikulić nije prekršio nadležnosti - Klix.ba\nPremijer Federacije Bosne i Hercegovine Nermin Nikšić, povodom slučaja ministra pravde Zorana Mikulića, izjavio je da su nadležnosti ministra vrlo jasne i da ih on nigdje nije prekršio.\n"Ono što mu se najviše stavlja na teret kako je ugrozio zaštićenog svjedoka... u dopisu koji je došao od tog istog tužiteljstva stoji kako je život tog svjedoka u KPZ-u Sarajevo ugrožen i da traže da čovjek ide na uslovni otpust. Podsjetit ću da sam podnio bezbroj krivičnih prijava koje niko ne procesuira, a interesantno je da, kada se radi o ministru Mikuliću, da se radi na njima", izjavio je, između ostalog, premijer novinarima.\nPoslanici Predstavničkog doma Parlamenta Federacije BiH odobrili su na današnjoj sjednici većinom glasova inicijativu o formiranju parlamentarne ad hoc komisije koja trabe da ispita okolnosti o slučaju istrage protiv ministra Mikulića.\nInicijativu o formiranju komisije je službeno predložio poslanički klub Socijaldemokratske partije BiH, stranke čiji je Mikulić također član.\nMinistar je jučer saslušan u Državnoj agenciji za istrage i zaštitu (SIPA) kao osumnjičeni za ometanje rada pravosuđa i zloupotrebu položaja.\nIspitivanje je naredilo Tužilaštvo BiH zbog izmještanja zaštićenog svjedoka Tužiteljstva iz sarajevskog u zenički kazneno-popravni zavod, u kojem on ne bi smio biti zbog opasnosti po njegovu sigurnost i život.\nNermin Nikšić Zoran Mikulić


Proširenje EU biće jedan od prioriteta hrvatskog predsedavanja - EU Delegacija u Srbiji\nProširenje EU biće jedan od prioriteta hrvatskog predsedavanja\nBy Jovan objavljeno\t 19/12/2019 Vesti\nJačanje politike proširenja Evropske unije treba da bude jedan od najvažnijih prioriteta u narednoj godini, najznačajnija je poruka sa diskusije koja je održana u EU info centru u Beogradu. U drugoj polovini 2019. godine, predsedavanje Savetu EU obavlja Finska, a uskoro tu ulogu preuzima Hrvatska.\nTokom debate, razgovaralo se o tome kako je Finska za vreme predsedavanja uspela da balansira interesima država članica, kao i koja su ključna dostignuća tokom finskog predsedavanja. Pored toga, bilo je reči o izazovima koji čekaju region i EU za vreme predsedavanja Hrvatske i šta se može očekivati od Samita u Zagrebu 2020.\nO ovim temama razgovarali su Sem Fabrici, šef Delegacije Evropske unije u Srbiji; Kimo Lahdevirta, ambasador Finske u Srbiji; Gordan Bakota, ambasador Hrvatske u Srbiji; Nataša Vučković, narodna poslanica i izvršna direktorka Centra za demokratiju i Srđan Majstorović, predsednik Upravnog odbora Centra za evropske politike (CEP).\n„Želim da uputim poruku optimizma, ali i realizma – pristupanje Uniji neće se desiti preko noći, to je uvek proces koji traje i povezan je s reformama. Srbija je napredovala u poslednjih šest meseci, nedavno je otvoreno važno poglavlje četiri u pregovorima Srbije, koje se odnosi na kretanje finansijskog kapitala. Ima pomaka na terenu, ali je možda moglo više da se uradi“ kaže šef Delegacije EU u Srbiji, ambasador Sem Fabrici.\nAmbasador Fabrici je ocenio da prethodnih šest meseci predstavlja „važan period“ za proširenje EU, jer je „na terenu“ bilo napretka, a započeta je i važna debata u Briselu o budućnosti proširenja EU.\nNije pitanje da li će biti proširenja ili ne, debata se vodila pre svega o tome kako će se desiti proširenje, a ne da li će ga biti. Početkom sledeće godine, @EU_Commission će dati predlog kako da se proširenje ubrza – poručio je ambasador @FabriziSem na debati @CEPBelgrade pic.twitter.com/Wvwpq3CzEz\nAmbasador Finske u Srbiji Kimo Lahdevirta ukazao je na to da zemlje Zapadnog Balkana treba da ulože energiju u reforme, a da je pitanje proširenja ponovo jedno od važnijih u EU.\n„Delimo zajedničke ciljeve, proširenje mora da bude realnost i da se desi. Zemlje Zapadnog Balkana treba da imaju verodostojnu perspektivu“ dodaje ambasador Lahdevirta.\nAmbasador Hrvatske u Srbiji Gordan Bakota ističe da će Hrvatskoj tokom predstojećeg perioda predsedavanja jedan od prioriteta biti tema proširenja EU.\n„U maju 2020. će biti organizovan samit u Zagrebu, želimo da i kroz taj samit i kroz sve aktivnosti pitanje proširenja postavimo visoko na lestvici agende EU. Hrvatska će nastojati da tokom predsedavanja pruži dodatni zamah procesu proširenja i evropskoj perspektivi zemalja Zapadnog Balkana“ naveo je ambasador Bakota.\nPredsednik Upravnog odbora CEP-a Srđan Majstorović kaže da je najnužnije u ovom trenutku povratiti kredibilitet politike proširenja, koji je, kako navodi, poljuljan odlukom da se ne dozvoli otvaranje pristupnih pregovora sa Albanijom i Severnom Makedonijom.\n„Kada se radi o proširenju, mislim da će u fokusu hrvatskog predsedavanja biti teme poput nove metodologije kako napraviti ovaj proces efikasnijim“ napominje Majstorović.\nIzvršna direktorka Centra za demokratiju Nataša Vučković kaže da je njen stav kako bi u predstojećoj debati o proširenju EU trebalo na neki način da učestvuju i zemlje kandidati. Kada je reč o procesu pristupanja Srbije EU, Vučković smatra da napredak ka EU zavisi od toga koliko brzo svoje „domaće zadatke“ radimo, ali i od atmosfere u EU.\n„Ono na čemu mislim da treba da insistira naše civilno društvo je da se pre svega reforme u oblasti vladavine prava i svih srodnih reformi ubrzaju, zbog toga što su vladavina prava i poštovanje ljudskih prava nešto na šta niko u Evropi neće zatvarati oči“ dodaje Vučković.\nDiskusiju pod nazivom Od Finske do Hrvatske: Predsedavanja Savetu EU u vremenima promena – gde je tu Zapadni Balkan? organizovao je Centar za evropske politike (CEP) u saradnji sa EU info centrom.


/ INSTANT / Žena srpskog fudbalera se pribila uz staklo, a brushalter je bio previše mali za njene ogromne grudi! (FOTO)\nTelegraf12.10.2018. u 21:43\nJovana Đorđević već nekoliko godina živi van Srbije, a iako nije aktivna u oglašavanju u medijima, ona vrlo dobro zna kako da u istima i završi i kako da skrene pažnju na sebe.\nNaime, seksi fotke i snimci žene našeg fudbalera Filipa Đorđevića koji živi i igra u Italiji učestala su pojava na Instagramu, a Jovana se ne libi da pokaže svaki dio tijela koje i poslije dva porođaja izgleda perfektno!\nOvaj put Jovana je napravila zanimljivu seriju slika u staklu, uz koje se pribila u malenom brushalteru koji joj je “sjekao” grudi…\nPodsjetimo, od 2010. godine priča se da je Jovana tada zbog svađe sa dečkom pokušala samoubistvo skokom sa mosta Duga, u Novom Sadu.\nDvije godine kasnije doživjela je nesreću, kada je na snimanju jednog spota upala u vodu čija je temperatura bila 90 stepeni. Jovana, djevojački Švonja, tadaje zadobila opekotine na 50 odsto kože na tijelu, i ostala je bez kose.


Ministarstvo privrede plaća tajnost ugovora o Železari\nBeta 18. avgusta 2015. 12:10\nMinistarstvo privrede i dalje protivzakonito odbija da dostavi ugovor o upravljanju smederevskom železarom, zbog čega će morati da plati kaznu od 20.000 dinara, saopštila je danas Tansperentnost Srbija (TS).\n„Već dva puta Ministarstvo privrede se oglušilo o obavezujuće naloge Poverenika da objavi ugovor o upravljanju Železarom. Treći nalog je stigao 13. avgusta uz izricanje novčane kazne od 20.000 dinara i uz pretnju novom kaznom od 180.000 dinara, koja će biti plaćena iz budžeta“, navodi se u saopštenju TS.\nKako je ukazala ta organizacija, „to nije jedini slučaj grubog kršenja Zakona o slobodnom pristupu informacijama, pa ni jedini koji se odnosi na ekonomske sporazume Vlade“.\n„Tajnost odredbi ugovora bila je zajednička karakteristika slučajeva čije je preispitivanje od Srbije tražio Evropski parlament 2012. godine, a jedna od bitnih stavki sa spiska obaveza Srbije na putu evropskih integracija je poboljšanje sprovođenja pravila slobodnog pristupa informacijama“, podsetila je TS.\nPo oceni TS, Vlada i Skupština Srbije dužni su da obezbede objavljivanje ugovora o upravljanju Železarom i kažnjavanje odgovornih u Ministarstvu privrede za dosadašnje postupanje u tom slučaju.\n„Još je značajnije da se uspostavi princip prema kojem tajno raspolaganje javnom imovinom nije dopušteno i ne proizvodi pravno dejstvo, kao i da se iz pravnog sistema uklone norme koje su u koliziji sa sistemskim Zakonom o slobodnom pristupu informacijama“, navodi se u saopštenju TS.\nVlada Srbije je 21. marta 2015. godine potpisala ugovor sa holandskom kompanijom „HPK inženjering“ o upravljanju Železarom Smederevo.\nDo sada nisu poznati detalji tog ugovora.


vakcinacija - Sputnjik Srbija\nStrani državljani na revakcinaciji u Beogradu\nSrbija planira obaveznu vakcinaciju dece protiv varičela\nSrbija planira da uvede obaveznu vakcinaciju dece protiv varičela, a to bi moglo da se dogodi već na jesen, izjavio je epidemiolog, prof. dr Branislav Tiodorović.\nU Srbiju stiglo skoro 2.000 državljana Severne Makedonije i BiH na vakcinaciju\nBesplatna vakcinacija građana susednih država nastavlja se u Srbiji. U Vranju se ovog vikenda vakcinišu građani iz Severne Makedonije, a u Loznici iz Bosne i Hercegovine.\nOd ponoći počinje prijava za 3.000 dinara za vakcinisane\nPrijave građana za pomoć od 3.000 dinara, koji su do 31. maja primili makar jednu dozu vakcine, počinje 1. juna, tačno u ponoć.\nOvih dana očekuje se da Beograd dođe do 50 odsto vakcinisanih građana, međutim, kako kaže imunolog i mikrobiolog Veterinarskog specijalističkog instituta u Kraljevu doktor Milanko Šekler, potrebno je posmatrati situaciju na nivou cele Srbije i ističe da treba biti veoma obazriv kada je u pitanju dalje popuštanje epidemioloških mera.


Beta 13. novembra 2019. 08:50\nDnevne novine na naslovnim stranama izdanja za 13. novembar, najviše pišu o susretu predsednika Srbije sa francuskim predsednikom Emanuelom Makronom u Parizu.\nBLIC – „‘Mali Šengen’ je dobar korak na putu ka EU“ o sastanku predsednika Srbije Aleksandra Vučića sa francuskim predsednikom Emanuelmom Makronom u Parizu. „Svaki deseti odbornik u Srbiji je preletač“ o podacima promene izborne volje gradjana.\nVEČERNJE NOVOSTI – „Ponovljeno pred Makronom: Dok se ne ukinu takse nema ni dijaloga“ o susretu predsednika Srbije sa francuskim predsednikom Makronom u Parizu.\nDANAS – „Tepić: U prodaji oružja Vučić lično posredovao“ o navodima potpredsednice Stranke slobode i pravde Marinike Tepić. „Obradović: Firma GiM i Bereta ulaze u Zastava oružje“ uzbunjivač iz „Krušika“ Aleksandar Obradović za taj list govori o tome da se planira promena vlasništva fabrike u Kragujevcu.\nKURIR – „Makron pričao s Trampom pa hitno pozvao Vučića i Tačija“, o sastanku predsednika Srbije sa francuskim kolegom u Parizu.\nINFORMER – „Vučić: Rekao sam Makronu, Priština mora da ukine takse“ o sastanku predsednika Srbije i predsednika Francuske.\nPOLITIKA – „Brisel i Pariz žele da zadrže glavnu ulogu“ o susretu predsednika Srbije Aleksandra Vučića sa francuskim predsednikom Makronom u Parizu. „Misteriozna smrt osnivača ‘belih šlemova'“ o smrti bivšeg britanskog oficira u blizini Istanbula koji je suosnivač humanitarne organizacije u Siriji „beli šlemovi“.


Srbija je na pogrešnoj strani istorije kada je reč o njenom odnosu prema krizi u Venecueli, izjavio je američki ambasador u Beogradu Kajl Skat.\n„Narod Venecuele gladuje pod nelegalnom vladavinom diktatorskog režima. Više od 50 država Latinske Amerike, Severne Amerike i Zapadne Evrope stale su uz narod Venecuele i privremenog predsednika Gvaida. Srbija je na pogrešnoj strani istorije“, poručio je američki ambasador u Beogradu Kajl Skat u sredu sa zvaničnog Tviter naloga.\nMinistar inostranih poslova Srbije Ivica Dačić oštro je uzvratio na Skatov tvit opisujući ga kao "klasičan primer kako velika sila razgovara sa ostalima".\n"To nije primeren način kako se razgovara sa Srbijom. Neće nama ni SAD, ni Britanija, ni Nemačka, ni Rusija, ni Kina određivati spoljnu politiku", izjavio je Dačić u jutrošnjem gostovanju na Radio televiziji Srbije.\nU vladajućoj Srpskoj naprednoj stranci (SNS), partiji predsednika Srbije Aleksandra Vučića, smatraju da je neprimerena izjava američkog diplomate, kojom kritikuje Srbiju što nije podržala Huana Gvaida, opozicionog političara koji se pre mesec dana proglasio prelaznim predsednikom Venecuele.\nDok se zemlje širom sveta polarizuju između podrške Gvaidu ili osporavanom predsedniku Nikolasu Maduru, poslanik naprednjaka i član Poslaničke grupe prijateljstva Srbije sa Venecuelom Vladimir Đukanović kaže da vlast u Beogradu ne zauzima stav:\n„Ja mislim da je američki ambasador na pogrešnoj strani, samim tim što navija za onoga koga njegova država nasiljem želi da instalira na vlast u Venecueli. Mislim da je svako nasilje pogrešno, a da je ispravno ako te narod hoće. Tog njihovog čoveka, piona, narod tamo neće. Srbija ovde nije ni na čijoj strani. Suština je da je narod na strani onoga koga podržava.“\nŠef diplomatije Srbije Ivica Dačić sastao se u utorak u Beogradu sa zamenikom spoljnih poslova Venecuele Ivanom Hilom i tom prilikom izjavio da Srbija vodi principijelnu politiku zasnovanu na poštovanju međunarodnog prava, nemešanja u unutrašnje stvari suverenih država i rešavanja sporova mirnim putem.\nSa Hilom se istog dana susreo i ministar odbrane Srbije Aleksandar Vulin.\n„Osudivši spoljni intervencionizam u rešavanja unutrašnjih političkih pitanja jedne suverene zemlje, ministar Vulin je poručio da se Srbija nikada nije slagala sa osvajanjem vlasti na ulici, već da priznaje samo volju naroda iskazanu na izborima“, navodi se u saopštenju objavljenom na sajtu Vulinovog Pokreta socijalista.\nNa primeru odnosa prema krizi u Venecueli vidi se disbalans između proklamovane spoljne politike Srbije sa jedne strane, i želje za ulaskom u EU sa druge, ocenjuje Zoran Krstić, profesor Fakulteta političkih nauka u Beogradu i autor knjige „Latinska Amerika – izazovi i prepreke demokratizacije“ (2014).\n„Zvaničnom podrškom Maduru, Srbija staje uz Rusiju, Kinu i Tursku, koje takođe podržavaju Madura. Znamo koliki je značaj Rusije u rešavanju kosovskog pitanja. Drugim rečima, zvanični Beograd se zvaničnim svrstavanjem uz Moskvu i Peking praktično još jednom distancirao od jedinstvene zajedničke spoljne politike Evropske unije, čija je većina članica podržala Huana Gvaida. A, Srbija, kao što znamo, teži uslaku u EU“, kaže Krstić.\nIstog dana kada je američki ambasador prokomentarisao odnos Srbije prema krizi u Venecueli, delegacija te zemlje, predvođena zamenikom ministra spoljnih poslova Ivanom Hilom, sastala se sa članovima Poslaničke grupe prijateljstva sa Venecuelom i članovima Odbora za spoljne poslove Narodne skupštine Srbije.\nSkupu je prisustvovala i ambasadorka Venecuele u Srbiji Dija Nader De El Andari.\nZa javnost zatvorenom sednicom predsedavao je Đorđe Komlenić, član Pokreta socijalista, stranke ministra odbrane Aleksandra Vulina, a prisustvovali su joj, i poslanici iz redova opozicione Srpske radikalne stranke (SRS), na čelu sa Vojislavom Šešeljem, predsednikom te stranke i osuđenim ratnim zločincem, kao i nekoliko parlamentaraca Srpske napredne stranke predsednika države Aleksandra Vučića.\nŠešeljevi radikali su inače 13. februara uputili Maduru otvoreno pismo podrške, uz poruku da bi narod Venecuele trebalo da se suprotstavi eventualnoj vojnoj intervenciji u toj zemlji.\nOno što spaja ekstremno desničarsku Srpsku radikalnu stranku i levičarsku vlast Venecuele je antiamerička politika, kaže Zoran Krstić.\n„Radikali podržavaju Madura ne zato što je on levičar, nego zato što je on zapravo personifikacija borbe protiv Amerike i njenih, kako oni kažu, imperijalističkih interesa. U osnovi i Madurove politike i politike radikala moguće je prepoznati nekoliko zajedničkih karakteristika: antiamerikanizam, antiimeprijalizam i izraženi patriotizam“, kaže Krstić.\nVenecula prolazi kroz jednu od najtežih političkih i ekonomskih kriza u svojoj skorijoj istoriji.\nOpozicionar Huan Gvajido, koji se 23. januara proglasio privremenim predsednikom Venecuele, a priznalo ga je oko 40 zemalja, među kojima su Sjedinjene Američke Države i većina zemalja Evropske unije, izjavio je 15. februara da je spreman na sve uključujući i vojnu intervenciju SAD kako bi aktuelni levičarski predsednik Nikolas Maduro bio svrgnut sa vlasti.\nMaduro, koji ima podršku Rusije i Kine, već nedeljama blokira dostavu američke humanitarne pomoći, navodeći da je ona nepotrebna i da je deo plana za njegovo zbacivanje s vlasti.\nZamenik ministra spoljnih poslova Venecuele Ivan Hil je prošle sedmice posetio Italiju, Norvešku i Grčku – zemlje koje nisu priznale Gvaida za predsednika. Uoči dolaska u Srbiju, na njegovoj diplomatskoj turneji bila je i Holandija, jedna od država za koja je dala legitimitet samoproglašenom privremenom predsedniku.


Lista top 100 kompanija jugoistočne Evrope: EPS je srpski lider – Радио Стил\nLista top 100 kompanija jugoistočne Evrope: EPS je srpski lider\nEPS je sa dve milijarde evra prihoda u prošloj godini potisnuo iza sebe hrvatsku „Inu“, koja je pala sa prethodnog šestog na osmo mesto\nElektroprivreda Srbije je najbolje rangirana srpska firma među top 100 kompanija jugoistočne Evrope po ukupnim prihodima i profitu u 2016. godini, pošto se sa 19. pozicije popela na zavidno sedmo mesto. Na listi regionalnog poslovnog portala Seenews EPS je sa dve milijarde evra prihoda u prošloj godini potisnuo iza sebe hrvatsku „Inu“, koja je pala sa prethodnog šestog na osmo mesto.\nEPS-ova ćerka-firma „EPS Distribucija“ ostvarila je skok od 37 mesta, sa 96. pozicije iz 2015. godine na 59. mesto na novoj rang-listi.\n„EPS Distribucija“ i njena matična kompanija „Elektroprivreda Srbije“ nalaze se na čelu posebne rang-liste top 10 najdinamičnijih kompanija u 2017. godini, na kojoj, prema oceni portala Seenews, dominira Rumunija sa sedam učesnika, ali su sve medalje uzele firme iz Srbije. Zlato i srebro su otišli Operatoru distributivnog sistema „EPS Distribuciji“ i „Elektroprivredi Srbije“, a logistička kompanija „Nelt“ je na trećem mestu.\nPrema podacima iz publikacije, „EPS Distribucija“ je zabeležila rast prihoda od 64 odsto u 2016. na godišnjem nivou, dok je EPS povećao prihode za 54 odsto, zahvaljujući restrukturiranju poslovanja. EPS sprovodi reforme u skladu sa smernicama Vlade Srbije iz 2015. godine da bi povećao efikasnost poslovanja i profitabilnost. Reforme uključuju poboljšanje naplate računa, smanjenje tehničkih i komercijalnih gubitaka u distribuciji električne energije, obaranje operativnih troškova zahvaljujući povećanoj efikasnosti i optimizaciji broja zaposlenih.\n– „EPS Distribucija“ je tako ograničila gubitke u prenosnoj i distributivnoj mreži električne energije na 12,96 procenata u 2016. i zabeležila za 1,06 procentnih poena bolji rezultat nego 2015, kada su gubici bili 14,02 odsto. Poboljšanje je rezultiralo uštedom većom od 6,5 miliona evra. „Elektroprivreda Srbije“ je, sa svoje strane, ostvarila rast od 2,5 odsto u proizvodnji električne energije 2016, dok je proizvodnja uglja na površinskim kopovima porasla za dva procenta – navodi se u publikaciji Seenews.\nAgencija za privredne registre objavila je 100 naj privrednih društava u Republici Srbiji u 2016. godini. JP EPS je privredno društvo koje je 2016. ostvarilo najveće poslovne prihode, a oni iznose 222,1 milijardu dinara, i veći su za 43,8 odsto u poređenju sa prethodnom godinom čineći 2,4 odsto od poslovnih prihoda cele privrede. Osim toga, JP EPS se izdvaja i prema visini ostvarenog neto dobitka u iznosu od 8,8 milijardi dinara, koji je za petinu manji od prošlogodišnjeg. Na osnovu toga, EPS je četvrto najprofitabilnije privredno društvo u Republici Srbiji. Istovremeno, EPS raspolaže i znatnim finansijskim kapacitetima prema kojima zauzima vodeću poziciju.\nPrema podacima APR, EPS je 2016. poslovao sa 27.627 radnika. Na to su uticale dve velike statusne promene tokom prethodne godine, kojima su tom javnom preduzeću pripojeni privredno društvo „EPS Snabdevanje“, kao i deo imovine i obaveza društva „EPS Distribucija“.


Opština dobija 3,7 miliona dinara za toplotne pumpe\nObjavljeno petak, 15 decembar 2017 14:47\nČlan Opštinskog veća Radivoj Debeljački je ispred lokalne samouprave u četvrtak, 14. decembra 2017. godine u Pokrajinskom sekretarijatu za energetiku potpisao ugovor o dodeli bespovratnih sredstava za sufinansiranje realizacije projekata primene toplotnih pumpi za zagrevanje, odnosno hlađenje objekata javne namene.\nPokrajinski sekretarijat za energetiku se na taj način obavezao da obezbedi 3.695.182 dinara za ugradnju toplotnih pumpi u vrtićima, dok opština Srbobran za isti projekat mora da uloži dodatnih 923.800 dinara. Krajnji rok za realizaciju ovog projekta je 1. jul sledeće godine.\nDebeljački je nakon potpisanog ugovora naveo da su opredeljena sredstva, ne samo na ovom, već i na brojnim drugim konkursima tokom 2017. jasan znak da opština Srbobran dobro prepoznaje svoje prioritete i uspeva da ih kvalitetno predoči kroz izradu konkursne dokumentacije.\n- Rezultat toga su i projekti koji će se realizovati u oblasti energetske efikasnosti u objektima u kojim borave naši najmlađi sugrađani, gde je akcenat stavljen na uštedu energije i troškova, ali i na bezbednost dece. Sistem grejanja na gasne peći sa otvorenim plamenom u vrtiću Crvenkapa biće zamenjen efikasnijim i bezbednijim zahvaljujući podršci Pokrajinskog sekretarijata za energetiku – poručio je rukovodilac Kancelarije za lokalni ekonomski razvoj.\nPokrajinska vlada je ovaj i slične projekte pokrenula sa ciljem ugradnje opreme koja koristi obnovljive izvore energije i afirmacije njenog korišćenja, potom smanjenja emisije štetnih gasova, sigurnijeg snabdevanja energijom, smanjenja zavisnosti od uvoza fosilnih goriva, kao i revitalizacije postojećih sistema.


Pitanje umanjenih penzija opet pred Ustavnim sudom\nPolitika\t04.03.2019 13:53\nUkoliko se Ustavni sud ponovo ogluši o inicijativu najstarijih, oni prete da će pravdu potražiti u Strazburu. – Tvrde da su zbog umanjenih primanja pojedini penzioneri oštećeni i do 7.000 evra\nUdruženje sindikata penzionera Srbije predalo je juče ponovo Ustavnom sudu Srbije inicijativu za ocenu ustavnosti Zakona o privremenom umanjenju penzija (koji je u međuvremenu ukinut), kako bi više od 600.000 penzionera, kojima su penzije bile umanjene četiri godine, pokušalo da naplati štetu od države.\nUdruženje posle četiri godine, od kada je prvi put podnelo inicijativu, ponovo to čini, s tim što su sada oročili rok do sredine aprila da im sud odgovori.\n– Kakav god odgovor da dobijemo bolji je od ćutanja. Sud nam neodgovaranjem šalje poruku da smo obespravljeni i nezanimljivi za njih, što ne bi smeli ni po Ustavu ni po zakonu. Pritom ovde se radi o zaštiti privatne svojine penzionera, jer je svako do njih zaradio svoju penziju na osnovu uplaćenih doprinosa i godina radnog staža – rekao je juče na konferenciji za novinare Miša Radović, predsednik ovog udruženja.\n– Ukoliko ovaj predlog ponovo ne bude uzet u obzir, znači da smo iscrpeli sva sredstava za zaštitu ljudskih prava kod domaćih sudova i da ćemo se obratiti sudu u Strazburu – ističe on.\nNa pitanje koliko su penzioneri zbog ovog umanjenja u proseku oštećeni, on kaže, između 2.000 i 7.000 evra, a da je ukupna dug neračunajući kamate oko 100 milijardi dinara.\nParnični postupak, tužba pred redovnim sudovima za povraćaj neisplaćenih delova penzije, vodi se pojedinačno zbog zastarevanja. Ne postoji mogućnost sprovođenja kolektivne tužbe. Članovi advokatskog tima ovog sindikata vodiće postupak do kraja.\nRadović objašnjava da ukoliko se sud i sada ogluši da će podneti krivične prijave i protiv sudija Ustavnog suda u čijoj je ovo nadležnosti bilo.\nKako bi olakšali državi, ali i onim penzionerima koji neće da se žale, kao mogućnost ponuđena je i nadoknada razlike konverzijom u javni dug, ili podelom obveznica i to tako što bi se one emitovale u narednih pet godina.\nPredlog zakona, koji bi rešio pitanje ovog duga, poslat je i poslanicima u Narodnu skupštinu u oktobru 2018. godine, ali nije uzet u razmatranje, iako ga ima na zvaničnom sajtu.\nKako se na konferenciji čulo, računica pokazuje da bi konverzijom u javni dug ili emitovanjem obveznica (kao stara devizna štednja) to finansijski bilo održivo za budžet, jer bi se godišnje za ovu namenu izdvajalo oko 40 miliona dinara.\nKao primer uspešnog rešenja ovog problema navedena je Litvanija, koja je svojevremeno donela Zakon o privremenom umanjenju penzija zbog loše ekonomske situacije, ali je po njegovom ukidanju i vratila dug penzionerima, objasnio je Vlada Đurić, poslanik u Narodnoj skupštini.\nNa jučerašnjoj konferenciji zatraženo je i da država ne rasprodaje imovinu PIO fonda – banje i rehabilitacione centre „pošto zašto”. Već, ukoliko nije u stanju da kao domaćin upravlja njima da ih prepusti privatnom preduzetniku, ali ne ispod svake realne vrednosti.\nDozvoljeni minus: Najbrži ali i najskuplji kreditČetiri naplatne rampe na novom auto-putuImovina fabrike Goša na prodaju - cena 39,7 miliona RSDKoliko košta besplatno školovanje: Više od dve prosečne plate za đaka prvakaБлокада рачуна може коштати и пара и живацаOdobreno da 'Srbijagas' preuzme 'Bijeljina-Gas'Planinka kupila Kuršumlijsku banjuDoba niskih kamata i dalje aktuelnoMilijarde u infrastrukturu: Od BG do ns za 27 minutaZa godinu dana izdato 2,3 miliona Dina karticaKoliko plaćamo akcize na kafu – i zašto?Više od 20 firmi na prodaju u avgustu, sedam iz VojvodineNa koliko godina ćete ubuduće moći da uzmete keš kreditKo pola godine ne uplati doprinose ostaje bez stažaPoskupele usluge Pošte Srbije'Merkator' prodaje 'Rodu' da smanji dugovePaprene cene paradajza: Evo kada će pojeftinitiŠta se krije iza spora Hrvatske protiv JugobankeZa izdavanje stana na crno kazne veće od pola milionaPoreska uprava objavila kalendar plaćanja za avgust


Prikazivanje članaka po tagu pantransport\nsreda, 19. maj 2021. 13:41\nAutobusi "Pantransporta" menjaju trasu zbog radova u Prvomajskoj ulici\nPreduzeće "Pantransport" obaveštava građane da će od 20. maja, zbog održavanja putne mreže biti obustavljen saobraćaj u Ulici Žarka Zrenjanina na delu od Prvomajska do 7. jula.\nponedeljak, 26. april 2021. 14:00\n„Pantransport“: Praznični red vožnje od 30. aprila do 4. maja\nPreduzeće za prevoz putnika „Pantransport“ obaveštava građane da će saobraćati po nedeljnom redu vožnje od petka, 30. aprila do utorka, 4. maja.\nnedelja, 21. februar 2021. 19:18\npetak, 19. februar 2021. 15:43\n„Pantransport“ obaveštava građane da će od ponedeljka, 22. februara biti promenjen red vožnje na gradskim linijama 3, 4, 6 i 14.\nsubota, 06. februar 2021. 09:15\nPenzioneri sa teritorije grada Pančeva uskoro će imati pravo na besplatan gradski prevoz, jednoglasno je odlučeno na sednici Skupštine grada održanoj 29. januara. To znači da će Grad iz budžeta subvencionisati tu kategoriju stanovništva prevozniku „Pantransport”.\nsubota, 28. novembar 2020. 09:02\nutorak, 10. novembar 2020. 09:52\n"Pantransport" Pančevo je saopštio da će autobusi ovog preduzeća u sredu, 11. novembra prevoziti putnike po subotnjem redu vožnje.\nponedeljak, 12. oktobar 2020. 12:26\nAutobusi "Pantransporta" koji saobraćaju na gradskim linijama 2 i 3 i na liniji Pančevo - Mramorak saobraćaće izmenjenom trasom od 13. do 16. oktobra.\nsubota, 26. septembar 2020. 09:16\nNa sednici Skupštine Grada Pančeva 25. septembra odbornici su usvojili odluku o pokretanju postupka likvidacije Javno komunalnog preduzeća za prevoz putnika “Autotransport – Pančevo”, koje je faktički prestalo da radi sredinom juna sa početkom rada „Pantransporta“.\npetak, 25. septembar 2020. 10:30\nPantransport: Počela je prodaja mesečnih karata za oktobar\nProdaja elektronskih mesečnih karata za oktobar počela je danas, 25. septembra, saopštili su iz preduzeća Pantransport. Radno vreme šaltera za prodaju karata je od 6 do 20 sati.


Evropi treba bilion evra da preživi - PKS-RPK Novi Sad\nHiljadu milijardi evra bi uskoro moglo biti malo za uzdrmanu ekonomiju Evrope, prema oceni analitičara japanske finansijske grupacije Nomura.\nNaime, analitičari već pričaju o vremenu i načinu na koji će Evropska centralna banka (ECB) proširiti program monetarnih podsticaja vredan 1,1 bilion evra, koji je na snazi proteklih šest meseci i koji je uveden kako bi pomogao privredni oporavak 19-člane zone evra, prenosi američka agencija AP.\nPredsednik ECB-a Mario Dragi će, prema tvrdnjama analitičara, verovatno iskoristiti konferenciju za štampu u četvrtak, 3. septembra, kako bi ukazao na spremnost te institucije da, ako bude bilo potrebe, poveća napore za podizanje tvrdoglavo niske inflacije ili da ograniči potencijalnu štetu koju mogu izazvati ekonomske poteškoće u Kini.\nKako podseća AP, ECB-ov program otkupa obveznica članica zone evra trebalo bi da bude na snazi do septembra 2016. godine, a u okviru njega se mesečno otkupljuju vladine i korporativne obveznice vredne 60 milijardi evra.\nPutem ovog programa, nazvanog kvantitativno labavljenje, upumpava se svež novac u privredu, radi podizanja stope inflacije koja je u ovom trenutku na tako niskom nivou da izaziva bojazan u pogledu stanja evropske privrede.\nAnalitičari, međutim, smatraju da su efekti ECB-ovog programa još nejasni i da je oporavak Evrozone, uprkos niskim cenama nafte, slabom evru i ogromnim podsticajima Centralne banke, i dalje slabašan.\nPozitivno je to što banke odobravaju više pozajmica kompanijama, a negativno je to što je inflacija zaglibljena na niskih 0,2 odsto, kako su pokazali jučerašnji podaci. Isto tako, poslednja anketa ekonomskog poverenja – koja kombinuje perspektive preduzeća i potrošača – pokazala je da je poverenje u Evrozoni samo blago poraslo u avgustu.\nStopa nezaposlenosti u Evrozoni je i dalje na visokom nivou od 11,1 odsto u drugom kvartalu, a privredni rast je u tom kvartalu iznosio skromnih 0,3 odsto.\nPredsednik ECB-a je još u januaru ove godine, kada je najavio program podsticaja, rekao da će produžiti trajanje programa i posle septembra 2016. godine ukoliko inflacija ne poraste u odgovarajućem obimu.\nKako ocenjuju analitičari, upumpavanje svežeg novca u privredu može pomoći podizanju inflacije, može učiniti kredite dostupnijima i u teoriji dati podstrek privrednom rastu, a isti recept su već oprobale Američka centralna banka (Fed), centralna banka Engleske i centralna banka Japana.\nFed je, kako navodi AP, završio sa programom otkupa obveznica i u ovom trenutku razmatra početak pooštravanja monetarne politike, uz potencijalno podizanje kamatne stope već ovog meseca.


LETOVANJE ZA PENZIONERE I SVE ZAINTERESOVANE SUGRAĐANE - LAJKOVAC NA DLANU\nOpštinsko Udruženja penzionera Lajkovac i ove godine misli na svoje članove, a i na sugrađane, pa je obezbedilo mogućnost letovanja na moru, a i na planini, potvrdio je predsenik udruženja Branko Perić:\n“Obezbedili smo da naši članovi, a i svi ostali zainteresovani sugrađani preko udruzenja mogu koristiti odlazak na Zlatibor i boravak u apartmanima Zlatiorski konaci, kao i na more.\nNa moru mogu letovati u mestu Šušanj, van sezone u junu i septembru, kao i u vreme sezone u julu i avgustu. Aranžmani za letovanje su po povoljnim cenama, a za sve informacije zainteresovani se mogu javiti u kancelariju udruzenja, Ili meni lično na broj telefona: 065/ 9312 – 007.\nPored mogućnosti letovanja na moru i na planini, penzionere očekuje i banjska rehabilitacija.\n“Informacija za penzionere koji su podnelu zahtev za banje je da će lista biti objavljena 26. maja. Takođe, od juna svako meseca biće organizovana po jedna ekskurzija i to posle 10.-og u mesecu, a destinacije određuju drage kolege penzioneri”, dodaje Perić.\nZa većinu penzionera i sugrađana sa nižim primanjima, ovo je jedina mogućnost odlaska na letovanje, pa je ova aktivnost udruženja od velikog značaja za njih i njihove porodice.\nOpštinsko Udruženja penzionera Lajkovac uspešno nastoji da i u svim ostalim segmentima olakša i ulepša život pripadnicima treće dobi.


Karte za vlast - Nezavisni stav\nKarte za vlast\nMirsada Lingo Demirović 23.01.2019 19:53\nSkoro dva mjeseca kasni imenovanje predsjedavajućeg Vijeća ministara BiH. Već sedmicama su na djelu svojevrsne ucjene političkih subjekata kojima pokušavaju svako za sebe osigurati ono što smatraju da im pripada.\nČini se da su izborni pobjednici u Republici Srpskoj i Federaciji BiH konačno u utorak "spustili loptu" i krenuli u razgovore i pregovore. Naime, delegacije SNSD-a i SDA su stavile karte na sto i na prvom zajedničkom sastanku nakon održanih opštih izbora u oktobru prošle godine kazali šta očekuju i šta žele. O jednom se obje stranke slažu, a to je evropski put BiH i poštivanje ljudskih prava u BiH. Međutim, postoje stvari i o kojima se ne slažu i o kojima će se teško ikada usaglasiti, a to je NATO put BiH.\nNaredni sastanak na kojem će doći na red i pitanja o kojima se dva politička subjekta ne slažu, ali i pitanje imenovanja predsjedavajućeg Vijeća ministara, te preraspodjele pozicija unutar ove institucije, zakazan je za početak februara. Karte će biti na stolu, ali je pitanje koliko će biti volje da se naprave kompromisi i da se dođe do rješenja. Zasad se obje stranke slažu da vlast treba da formiraju izborni pobjednici, samo je pitanje koliko će koji politički subjekt biti spreman da popusti kako bi vlast na nivou BiH konačno bila formirana i profunkcionisala.\nČini se da je prvi sastanak SNSD-a i SDA pokazao da postoji nada i da su ove stranke spremne da pregovaraju i razgovaraju o svim pitanjima o kojima se slažu, ali i onima o kojima se ne slažu.\nAko bude volje i spremnosti da se popusti, moguće je da već u februaru bude odblokirano imenovanje predsjedavajućeg Vijeća ministara BiH u Predsjedništvu BiH. Do tada, ostaje nam da čekamo i vidimo kako će proći drugi sastanak SNSD-a i SDA u februaru. On će, čini se, pokazati u kojem smjeru će ići BiH, da li u smjeru potpune blokade, ili će pak stranke odlučiti da oforme vlast i krenu s radom, jer pred njima je mnogo posla koji treba obaviti u mandatu koji je pred njima.


Kurti: Digitalizacijom želimo da povećamo transparentnost vlade - Kosovo Online\n10. Septembar 2021. • 18:46\nInovacije i preduzetništvo su neophodni za ekonomski razvoj Kosova, a razvoj preduzetništva i inovacija je programski cilj Vlade, poručio je danas kosovski premijer Aljbin Kurti, prilikom obilaska inovativnog centra ICK, prenosi Ekonomija onlajn.\nTokom razgovora sa izvršnim direktorom ICK Uranikom Beguom i sa predstavnicima preduzeća iz zajednice ICK-a, Kurti je naveo prioritete i ciljeve vlade u oblasti preduzetništva i inovacija. On je rekao da je digitalizacija jedan od ciljeva programa upravljanja.\n"Digitalizacijom i e-upravom želimo da povećamo transparentnost, odgovornost i efikasnost vlade i istovremeno da poboljšamo usluge građanima i preduzećima. Da bi se postigao ovaj cilj, potreban je strateški, koordiniran i dobro planiran pristup. Ovo zahteva zajedničko zalaganje javnog i privatnog sektora. Otvoreni smo za saradnju sa privatnim sektorom", poručio je Kurti.\ndigitalizacija Aljbin Kurti Kosovska vlada preduzetnici\nSejdiu: Razočarala me Vjosa Osmani, očekivao sam da donese inovacije u politici\nPolitički analitičar Dardan Sejdiu izjavio je da je razočaran jer je očekivao da v.d. predsednika Kosova Vjosa Osmani donese nešto novo u politici, prenosi Kljan Kosova.\nPopović posetio Inovacioni centar u Gračanici\nPreduzetništvo na Kosovu na rubu bankrota zbog pandemije koronavirusa


Trojica Srba povređenih na Brnjaku prebačeni u KBC Kosovska Mitrovica - Afera\nO stepenu njihovih povreda u ovom trenutku se ne zna više detalja. Kako je Kosovo onlajn već izvestio, pripadnici Rosu jedinica koje se nalaze na prelazu Brnjak u opštini Zubin Potok napala su trojicu lokalnih Srba Dragišu Vlaškovića, Zorana Tomovića i Jovana Takova.\nKako saznajemo, tri povređena Srbina nemaju veze sa protestima na Brnjaku. Oni su išli da seku drva kada im je oklopno vozilo policije preprečilo put, izvukli su ih iz vozila i odmah su počeli da ih biju.\nZAŠTO SU PROPALI ŠEŠELJ I RADIKALI: Odgovor u 8 tačaka!?!\nDR TIODOROVIĆ: Odmah da UKINEMO KOVID PROPUSNICE, ionako ih niko ne poštuje! Evo šta još ukidamo i K...\nPrema izjavama očevidaca, napad na Srbe nije bio ničim izazvan, a pripadnici Rosu su naneli…


Konačan rezultat je "Učitelj" ( Teacher), mašina koja primorava vašu ruku na pokrete jednostavnih procesa uključujući crtanje osnovnih oblika kao što su pravougaonik ili krug. "Želeo sam da napravim najprostiju mašinu koja bi mogla da posluži kao radna pipaljka za eksperimente. […] Postoji mnogo nedostataka u samoj mašini, kao kad ljudi stave ruku u nju, ona visi i nije u poduprtom položaju, što je stvaralo određenu napetost." Data za sebe kaže da "večito petlja sa stvarima" i on je za neverovatnih sedam dana uspeo da stvori i programira tri prototipa koji koriste delove hakovanog 3D štampača i zglobove elektromiograma (kako bi se beležio otpor korisnika).\nKonačni proizvodi, međutim, pokazuju da zaista postoji jak potencijal da nas mašine efikasnije uče raznorodnim veštinama. "Zaključak je da tehnologija može da pruži više od binarnog izbora 'ili ovo… ili ništa…'", kaže Data, sugerišući da tek treba da dođe do pronalaženja pravog medijuma između robota koje učimo i robota od kojih učimo. "Možemo da postanemo bolji u stvaranju sistema pomoći umesto pukih uslužnih robota, sistema koji bi nam omogućili da stvari bolje radimo sami ili da budemo bolji u nekim stvarima a ne da to oni sve vreme rade umesto nas." Ali nakon što je Učitelj odabran za Izazov za studentski izum na Univerzitetu Stenford, može se reći da već raširenih ruku gledamo na budućnost silom manipulisanih mišića.


Tip dana za mečeve koji su na programu u ponedeljak 13. septembra 2021\nNi današnja ponuda nije preterano bogata, ali nam je jedan besplatni tip privukao pažnju. Bolonja i Verona ukrstiće koplja na Stadionu Renato Dal’Ara u ponedeljak uveče u meču u kojem će Siniša Mihajlović ipak moći da računa na oporavljenog napadača Marka Arnautovića. Reprezentativac Austrije je spreman za ovaj duel, baš kao i Emanuel Vinjato, stoga ne čudi što je kvota na pobedu Bolonjeza u padu.\nEkipa iz „grada ljubavi“, sa druge strane, poražena je od Sasuola (2:3) i Intera (2:3) na startu nove sezone Serije A. Verona ne slovi za dobrog gosta i ako imamo u vidu izuzetan napadački potencijal Bolonje, ne verujemo da će četa Euzebija Di Frančeska uspeti da upiše prva tri boda u ovom izdanju italijanskog šampionata. Iako se Migel Veloso vraća nakon suspenzije, verujemo da ovaj tip za danas ima izuzetnu vrednost.\nTip dana: 1X i 2+ (pobeda domaćina ili remi i na meču će biti postignuta najmanje dva gola)\nkladionica serija a bolonja tip dana verona tipovi za danas


U prvom tromesečju BDP Srbije nastavlja pad › Made-in-Germany.rs\nPrema desezoniranim podacima, u prvom kvartalu 2015. godine došlo je do smanjenja bruto domaćeg proizvoda Srbije (BDP) za 0,4 procenta u poređenju sa prethodnim tromesečjem.\nSrpski BDP realno opao za 1,8 posto u odnosu na isti period prošle godine, saopštio je Republički zavod za statistiku (RZS), a prenosi agencija „Tanjug“.\nPosmatrano po delatnostima, u odnosu na isti period prošle godine, značajan realni rast BDP-a u prvom kvartalu ove godine od 4,8 posto zabeležen je u sektoru finansijskih delatnosti i delatnosti osiguranja, dok je pad od 4,0 posto zabeležen u sektoru industrije i snabdevanja vodom i upravljanja otpadnim vodama, a pad od 3,8 posto u sektoru državne uprave i obaveznog socijalnog osiguranja, obrazovanja i zdravstvene i socijalne zaštite.\nPosmatrano po agregatima upotrebe BDP-a, u prvom kvartalu je, u odnosu na isti period prošle godine, zabeležen realni rast kod bruto investicija u osnovne fondove, u visini 4,4 posto, kod izvoza robe i usluga za 9,7 posto i uvoza robe i usluga za 11,0 posto.\nRealni pad od 0,6 procenata zabeležen je kod izdataka za finalnu potrošnju domaćinstava, kod izdataka za finalnu potrošnju neprofitnih institucija koje pružaju usluge domaćinstvima (NPID) registrovan je pad od 2,7 posto, a kod izdataka za finalnu potrošnju države pad od 3,5 posto, pokazuju podaci RZS.


Dačić: Uz ispunjenje preduslova nastavak dijaloga\nPotrebno je da se ispune određeni preduslovi da bi se nastavio dijalog Beograda i Prištine, koji može da se odmrzne ukoliko se ukinu takse, a nikakvi drugi uslovi ili nove teme sa tim nemaju veze, izjavio je ministar inostranih poslova Srbije Ivica Dačić.\nKomentarišući dolazak specijalnog izaslanika Bele kuće Ričarda Grenela u Beograd, koji želi da se što pre nastavi dijalog Beograda i Prištine i dođe do rešenja nekom vrstom razgraničenja, Dačić je rekao da nije protiv toga ukoliko postoji želja druge strane za kompromisom, ali da je to samo jedna ideja.\nDačić je naglasio da dijalog može da se odmrzne ukoliko se ukinu takse, a da sa tim nemaju veze nikakvi drugi uslovi ili nove teme.\nOn je dodao i da su mu u Vašingtonu rekli da je Priština problem i da zato međunarodni predstavnici ne dolaze u Srbiju da vrše pritisak samo na srpsku stranu.\nPrema njegovim rečima, povlačenje taksi na srpsku robu i aktivnosti za povlačenje priznanja i protivljenje učlanjenju Kosova u razne organizacije, koje neki povezuju, nemaju veze jedno s drugim.\nDačić je istakao da Srbija neće odustati od lobiranja za povlačenje priznanja, osim ako bi Kosovo stavilo moratorijum na svoje lobiranje za dobijanje priznanja i učlanjenje u međunarodne organizacije, a nije želeo da navede niti jednu od najavljenih pet zemalja koje će povući priznanje Kosova, ukazujući da bi na te zemlje mogao da se vrši pritisak.\nTakođe, on kaže i da je Rusija izrazila spremnost da učestvuje u dijalogu ako se širi format, ali, kako dodaje, format dijaloga se ne širi i ostaje između dve strane uz posredovanje EU.\nUkazao je da se iduće nedelje održava sastanak Interpola u Santijagu i da su ministar unutrašnjih poslova Nebojša Stefanović i on održali brifing sa stranim ambasadorima, onim čije zemlje bi mogle da budu na srpskoj strani i molili ih da glasaju protiv prijema Kosova.\n„Ne zato što se mi inatimo sa Kosovom, oni ne žele da postanu član da bi sarađivali u borbi protiv kriminala, oni hoće da budu članica ravnopravna sa drugim da pokažu da su država“, zaključio je Dačić.\nDačić: Antigva i Barbuda uvažiće rezulutate dijaloga o Kosovu\nMinistar spoljnih poslova Srbije Ivica Dačić izjavio je da je nova pozicija Antigve i Barbuda o pitanju Kosova i da će uvažiti rezultate dijaloga Beograda i Prištine.\n22.02.2020 „Ako se nešto desi u pregovorima sa Srbijom, desiće se ove godine“\nFebruar 2020 11 (276)


Kandel Baloh (26), koja je bila poznata kao "pakistanska Kim Kardašijan" nađena je mrtva u julu 2016. godine. Njena braća Vasim i Aslam su optuženi za ubistvo, učinjeno navodno u praksi poznatoj kao "ubistvo iz časti" zbog toga što su smatrali da im je ona osramotila porodicu svojim objavama na društvenim mrežama.\nSada roditelji žele da ih osolobode iz zatvora, nakon što su rekli sudu da im opraštaju ubistvo ćerke.\nU izjavi koju je porodica dostavila sudu u sredu koristi se stara odredba u pakistanskom zakonu prema kojoj su nekad počiniocima "ubistva iz časti" može dozvoliti da budu oslobođeni, ako su im drugi članovi porodice oprostili i pomilovali ih.\nMeđutim, pakistanski parlament jednoglasno je usvojio novi zakon o zatvaranju ove rupe u zakonu 2016. godine - podstaknut upravo smrću Balohove.\nVažeći zakon kaže da bi porodično pomilovanje moglo da spasi one koji su osuđeni za "ubistvo iz časti" samo od smrtne kazne, a oni moraju provesti najmanje 12 i po godina iza rešetaka.\nMeđutim, Balohini roditelji tvrde da je ubijena tri meseca pre usvajanja novog zakona i da se on ne može primenjivati retroaktivno.\nAktivistkinja čije je pravo ime bilo Fauzia Azim, imala je više od 750.000 pratilaca na Fejsbuku, oko 51.000 pratilaca na Instagramu i oko 43.000 pratilaca na Tviteru.\nOna se istakla time što je branila liberalne stavove, prkoseći lokalnim tradicijama i objavljujući pomalo provokativne video zapise na društvenim mrežama, uključujući i onaj u kojem sedi u krilu istaknutog muslimanskog sveštenika.\nPrema svedočenju policajaca, brat Vasim ju je zadavio i kasnije priznao ubistvo tvrdeći da je želeo da njegova sestra napusti svetlost reflektora. Takođe, on je rekao da su njene aktivnosti u društvenim medijima naštetile porodičnoj časti.\nQandeel Baloch: Why was she killed? BBC Newsnight\nU izuzetno retkom potezu, vlada je takođe postala podnosilac žalbe u tom slučaju, označivši to zločinom protiv države i blokirajući porodicu da oprosti Vasimu i njegovom bratu Aslamu, koji je takođe optužen za ubistvo. Roditelji, koji su se prvobitno zavetovali da nikada neće oprostiti ubicama, već su tražili pomilovanje za braću, prenose pakistanski mediji.\nIzgleda da amandmani iz 2016. koji imaju za cilj zaustavljanje ubistava iz časti nisu imali mnogo efekta. Iako je policija u najmnogoljudnijoj pakistanskoj provinciji Pandžab rekla da je broj takvih ubistava opao od donošenja zakona, procene koje pružaju različite grupe za ljudska prava pokazuju da se skoro hiljadu takvih ubistava dogodi svake godine, prenosi "Rojters".\n"UBISTVO IZ ČASTI" Upucao je svoje rođake tinejdžere kada je video snimak zbog kojeg je POLUDEO, sada je uhapšen\nSUKOB U KAŠMIRU Pakistanska vojska tvrdi: Indijske trupe USMRTILE DEVOJČICU\n"Severna Koreja pokušala da HAKUJE južnokorejske proizvođače vakcina"\nJužnokorejska obaveštajna agencija saopštila je danas da je sprečila pokušaje Severne Koreje da hakuje južnokorejske kompanije koje razvijaju vakcinu protiv korona virusa.